text:
ཡོང་ཁུངས།:ཚྭ་འདམ་བོད་ཡིག་དྲྭ་ཚིགས། སྤེལ་དུས།:2018-01-03 རྩོམ་པ་པོ།:མཚོ་ནུབ་སྲིད་དོན་འཕྲིན་སྟེགས། རྩོམ་སྒྲིག་པ།:པད་མ་རིག་འཛིན། ཀློགས་གྲངས།:
ཚྭ་འདམ་རྟགས་ཀྱི་གྲུ་གཟིངས་ཆེན་མོའི་གྲུ་གཡོར་བཏེགས་ཏེ་མདུན་དུ་བསྐྱོད་དགོས།
ལས་བྱེད་མང་ཚོགས་དྲུག་འབུམ་གྱི་ཕུགས་བསམ་བཏེགས་པའི་ཚྭ་འདམ་རྟགས་ཀྱི་གྲུ་གཟིངས་ཆེན་མོས་ལོ་རྙིང་ཕར་ལ་བསྐྱལ་ནས་གནམ་ལོ་གསར་བ་ཚུར་ལ་བསུས། ༢༠༡༨ལོའི་བཀྲ་ཤིས་པའི་ཉི་ཟེར་ཁྲོད་མདུན་དུ་བསྐྱོད་པའི་དུས་སྐབས་འདིར། ངས་ཀྲུང་གུང་མཚོ་ནུབ་ཁུལ་ཏང་ཨུ་དང་ཁུལ་མི་དམངས་སྲིད་གཞུང་གི་ཚབ་བྱས་ཏེ། ཁུལ་ཡོངས་ཀྱི་ལས་བྱེད་མང་ཚོགས་རྣམས་དང་མཚོ་ནུབ་ཀྱི་འཕེལ་རྒྱས་ཐད་ལ་ཐུགས་ཁུར་དང་རྒྱབ་སྐྱོར། རོགས་འདེགས་མཛད་པའི་རིམ་པ་སོ་སོའི་འགོ་ཁྲིད་དང་ལས་སྒོ་སོ་སོའི་མང་ཚོགས་རྣམ་པར་བཀའ་དྲིན་ལྷད་མེད་ཀྱི་སྨོན་འདུན་ཞུ་བ་དང་ཆབས་ཅིག་ཏུ་དུས་ཆེན་སྐབས་སུ་ལས་རྐང་བརྟན་སྲུང་བྱེད་བཞིན་པའི་བློ་མཐུན་རྣམས་ལ་ཁམས་འདྲི་ཞུ།
ལོར་འདིར། ཏང་ཡོངས་དང་རྒྱལ་ཡོངས་སུ་དགའ་སྐྱིད་ཀྱི་དོན་དག་ཧ་ཅང་མང་ལ། ལྷག་པར་དུ་ཏང་གི་ཚོགས་ཆེན་བཅུ་དགུ་པ་ཚོགས་པ་ནི་གནའ་བོའི་ཤར་ཕྱོགས་ཀྱི་གཡུ་འབྲུག་ཉིན་བཞིན་འཛམ་གླིང་གི་གར་སྟེགས་སུ་སྟངས་སྟབས་མངོན་པར་ཕྱིན་པ་མཚོན་ཞིང་། ཀྲུང་གོ་བ་རེ་རེའི་ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་ཆེད་དུ་ཧུར་བརྩོན་བྱེད་པའི་ཆོད་སེམས་མེ་རུ་བསྒོས། དར་གོས་ཚོང་ལམ་སྟེང་དུ་སྙན་གྲགས་གསར་བ་ཁྱབ་ཅིང་ཡཱ་གླིང་དངུལ་གཏོང་ཁོངས་མི༨༤རུ་འཕར། མི་གྲངས་བྱེ་བ་གཅིག་ལ་ཉེ་བ་དབུལ་ཐར་བྱུང་། ཀྲུང་གོའི་ཤེས་རབ་དང་ཀྲུང་གོའི་ཇུས་གཞིའི་འཛམ་གླིང་སྙན་པར་སྒྲོན། རང་རྒྱལ་གྱི་ཧང་མུའུ་གྲུ་གཟིངས་ཆེན་མོ་བཟོས་ཤིང་འཛམ་གླིང་སྤྱིར་པར་འོད་རྡུལ་རྩིས་འཁོར་ཐོག་མར་གསར་གཏོད་མཛད། རང་རྒྱལ་གྱི་ཤེས་རབ་སྤྱན་རྟགས་ཀྱི་མཁའ་སྐར་བཏང་ཞིང་མའོ་ཙི་རྟགས་ཅན་གོམ་གང་ལེ་བར་ཆིག་སྟོང་ལ་བསྐྱོད་པ་མངོན་འགྱུར་བྱུང་སྟེ་འཛམ་གླིང་སྤྱི་པར་གཟི་ཉམས་ངོམས། དེ་མིན་ཞིང་ཆེན་གྱི་ཏང་འཐུས་ཚོགས་ཆེན་བཅུ་གསུམ་པར་མཚོ་ནུབ་ཀྱི་འཁོར་རྒྱུག་དཔལ་འབྱོར་དཔེ་སྟོན་ཁུལ་དང་དབྱིབས་གསར་བཟོ་ལས་ཅན་གྱི་གནས་གཞི་དང་མཁར་ཤང་གཅིག་གྱུར་ཅན་དཔེ་སྟོན་ཁུལ་བཅས་ཀྱི་འཕེལ་ཕྱོགས་གཏན་ལ་ཕབ། དེ་དག་ཀུན་གྱིས་ཚྭ་འདམ་རྟགས་ཀྱི་གྲུ་གཟིངས་ཆེན་མོ་མདུན་དུ་བསྐྱོད་པར་ཁོར་ཡུག་དང་གོ་སྐབས་ཆེན་མོ་བསྩལ།
ལོ་འདིར། ཚྭ་འདམ་རྟགས་ཀྱི་གྲུ་གཟིངས་ཚོགས་ཆེན་བཅུ་དགུ་པའི་སྙན་གྲགས་ཁྲོད་དུ་དུས་རབས་གསར་བའི་རྒྱ་མཚོ་ཆེན་མོ་བརྒལ་ནས་དེང་རབས་ཅན་གྱི་སྟོབས་ལྡན་ཁུལ་གྱི་མཚོ་ངོགས་སུ་བཅར་བཞིན་ཡོད། ང་ཚོའི་ཁ་ལོ་ལེགས་པོ་བསྒྱུར་ནས་དཔལ་འབྱོར་འཕེལ་རྒྱས་རྣམ་པ་གསར་བ་ཞིག་ཏུ་བསྐྱལ་དགོས། ཏང་སྲོལ་སྲིད་གཙང་དང་སྤྱི་ཚོགས་སྤྱོད་བཟང་སྔར་བས་ལེགས་བསྒྱུར་སྒོས་གྲུ་གཟིངས་ལ་ཁ་ལོ་བསྒྱུར་དགོས། ང་ཚོའི་ཚད་མཐོན་པོའི་ངང་སྤྱི་ཁྱབ་ཧྲུའུ་ཅི་ཞི་ཅིན་ཕིང་མཚོ་སྔོན་ལ་རྟོག་ཞིབ་ཏུ་ཕེབས་ནས་ལོ་འཁོར་གཅིག་ལོན་པའི་བྱ་འགུལ་དང་རྒྱལ་ཡོངས་མི་རིགས་རང་སྐྱོང་ཁུལ་གྱི་འབྱོར་འབྲིང་གི་ཉམས་མྱོང་བརྗེ་རེས་ཡུལ་དངོས་ཚོགས་ཆེན་སྐབས་གསུམ་པའི་བྱ་འགུལ་བཅས་སྤེལ་ཏེ། བདེ་བླག་ངང་མཚོ་སྔོན་ན་གོར་མོ་ནས་ཨུ་རུ་སུའི་པོར་མའོ་ཀྲུང་ཨོ་གནམ་གྲུ་བཏང་སྟེ་ཚྭ་འདམ་གྱི་སྙན་གྲགས་ཀུན་ལ་ཁྱབ་པར་བགྱི་དགོས། ང་ཚོའི་ཐོག་མར་གླིང་གཉིས་ཡོན་ཧྲི་གཉིས་སོགས་ཀྱི་མི་འཇོན་ཐང་ཅན༡༣ནང་འདྲེན་བྱེད་པར་མ་ཟད་ཡོན་ཧྲི༦གི་ལས་དོན་ས་ཚིགས་བཙུགས་ཏེ། རྒྱལ་ཡོངས་སུ་གྲོང་ཁྱེར་དང་ཁུལ་རིམ་པའི་མངའ་ཁོངས་རང་བཞིན་གྱི་མཐུན་འབྲེལ་ཐོག་མ་སྟེ་ཚྭ་འདམ་སྐྱེ་ཁམས་ཞིང་ཕྱུགས་ལས་གསར་གཏོད་མཐུན་འབྲེལ་དབུ་བརྙེས་ནས་ཚྭ་འདམ་རྟགས་ཀྱི་གྲུ་གཟིངས་ཆེན་མོ་མདུན་དུ་བསྐྱོད་པར་དུས་རབས་གསར་བའི་སྒུལ་ཤུགས་བསྩལ།
ལོ་འདིར། ང་ཚོས་བརྩོན་འགྲུས་ཀྱི་རྟ་ཕོ་ལ་ལྕག་གིས་སྐུལ་ནས་མངའ་ཁོངས་སོ་སོའི་ལས་དོན་ཐད་ཁྱད་དུ་འཕགས་པའི་ནུས་པ་སྤྱད་དེ་གྲུབ་འབྲས་གང་ལེགས་ཐོབ། རྒྱལ་ཡོངས་མི་རིགས་མཐུན་སྒྲིལ་དཔེ་སྟོན་ཁུལ་གྱི་མཚན་སྙན་བླངས་ཤིང་ཞིང་ཆེན་ཡོངས་སུ་མཁའ་སྐྱོད་ཉེན་རྟོག་རུ་ཁག་ཐོག་མར་བཙུགས་ཏེ། ལོ་ངོ་དུ་མར་ཐག་གཅོད་མ་ཐུབ་པའི་གྲོང་ཁྱེར་གྱི་དབྱིབས་ཟུར་གནད་དོན་ཐག་གཅོད་བྱུང་། རྒྱལ་ཡོངས་སྤྱི་ཚོགས་ཕྱོགས་བསྡུས་བཅོས་སྐྱོང་གི་ཆེས་མཐོའི་བྱ་དགའ་ཡུན་བརྟན་རྟགས་མ་ཐོབ་ཅིང་བདེ་འཇགས་མཚོ་ནུབ་མིང་དོན་མཐུན་པར་བྱས། ཁུལ་ཡོངས་ཀྱི་གཙང་བོ་བཅུ་གཅིག་དང་མཚོ་མོ་ལྔའི་ཆུ་རྒྱུན་གཙོ་བོའི་ལམ་ལུགས་བཙུགས་ཏེ་ཚྭ་འདམ་སྐྱེ་ཁམས་ཕྱོགས་བསྡུས་བཅོས་སྐྱོང་དང་ལྗང་མདོག་འཕེལ་རྒྱས་ཐད་དུ་གོམ་པ་གསར་བ་སྤོས། ཀྲུང་དབྱང་གི་ལྟ་སྐུལ་གཟིགས་ཞིབ་བརྒྱུད་དེ་མཛེས་སྡུག་མཚོ་ནུབ་ཀྱི་འཛུགས་སྐྲུན་གྲུབ་འབྲས་མངོན་གསལ་ཡིན། ལྷག་ཏུ་དབུལ་སྐྱོར་མཁྲེགས་གཏོར་ཐད་དུ་མ་དངུལ་སྒོར་ཐེར་ཆེན་བདུན་དང་ཐེར་འབུམ་གཅིག་དུང་ཕྱུར་བདུན་བཏང་སྟེ། ཞིང་སྡེ་གཞུང་ལམ་བསྟུད་མར་བསྐྲུན་པ་དང་རྒྱལ་ཁབ་ཀྱི་ལྟ་སྐུལ་གཟིགས་ཞིབ་བྱས་ཏེ་གཏེར་ལམ་རྫོང་དབུལ་ཐར་ཁྲོད་བླངས། རང་ཁུལ་གྱིས་ཀྱང་ཞིང་ཆེན་ཡོངས་སུ་དབུལ་སྐྱོར་མཁྲེགས་གཏོར་བྱས་རྗེས་ཅན་གྱི་བྱ་དགའ་གཅིག་པུ་དེ་བརྩོན་ལེན་བྱས།
ལོ་འདིར། ཁུལ་ཡོངས་སུ་བདེ་འཇགས་ཐོན་སྐྱེད་སྐོར་ནས་བྱུང་སྐྱོན་བྱུང་ཞིང་མང་ཚོགས་ཀྱི་ཚེ་སྲོག་དང་རྒྱུ་ནོར། འཚོ་བའི་ཐོན་སྐྱེད་ཐད་ཆག་སྒོ་བསླངས་པས་ང་ཚོ་སྡུག་ལ་གཏད། དྲ་རྒྱའི་དོན་རྐྱེན་ཡང་ཁ་ཤས་བྱུང་ནས་ཁུལ་ཡོངས་དང་ལྷག་ཏུ་ཞིང་ཆེན་ཡོངས་ལ་ཕྱོགས་ངན་པའི་ཤུགས་རྐྱེན་བཟོས། ཡིན་ཡང་ང་ཚོས་ཧུར་བརྩོན་བྱས་ཏེ་རྐྱེན་ངན་མེད་པར་བཟོས། ཁུལ་ཡོངས་ཀྱི་སྲིད་གཙང་ཁོར་ཡུག་སྔར་བས་ལེགས་སྐྲུན་དགོས་པ་ང་ཚོས་ངེས་དགོས་ཏེ། མང་ཚོགས་ཁ་ཤས་ཀྱི་འཚོ་བ་དང་སློབ་ཡོན། སྨན་བཅོས། ལས་ཞུགས་བཅས་ཀྱི་ཕྱོགས་ནས་དཀའ་ཁག་ཡོད་པར་གདོང་གཏད་དེ་ཐག་གཅོད་དགོས་པ་ནི་ང་ཚོ་རིམ་པ་སོ་སོའི་ཏང་ཨུ་དང་སྲིད་གཞུང་གི་ཆབ་སྲིད་ཀྱི་འོས་འགན་ཡིན། ཡིད་ཆེས་ཡོད་པར་གྱིས་ཤིག ཁུལ་ཏང་ཨུ་དང་སྲིད་གཞུང་གིས་འོས་འགན་དང་དུ་བླངས་ཏེ་དཀའ་སྤྱད་འབད་བརྩོན་བྱས་ཏེ་མང་ཚོགས་ཀྱི་དཀའ་ཐག ཐོག་གཅོད་བྱེད་པ་་དམིགས་འབེན་དུ་བཟུང་ཞིང་། རྒྱ་ཆེའི་ཏང་ཡོན་རྣམས་ཀྱི་སྣེ་འཁྲིད་དེ་སྤྱི་དམངས་སེམས་བཟང་ཅན་ཞིག་དང་ཏང་ཡོན་བློ་དཀར་བ་ཞིག ལས་བྱེད་པ་འོས་འགན་ཅན་ཞིག་བྱས་ནས་ཏང་དང་མང་ཚོགས་ཀྱི་འབྲེལ་བ་རྒྱུན་བསྐྱངས་ངེས་ཡིན།
༢༠༡༨ལོར། གོམ་སྟབས་གསར་བའི་སྟངས་སྟབས་ལ་ཤེད་ཤུགས་ཀྱིས་བརྟས་ཡོད། མཐོ་ཚད་གསར་བ་ཞིག་ནས་ང་ཚོ་འདས་པའི་གྲུབ་འབྲས་ལས་ཡིད་ཚིམ་པ་དང་ལོའི་དེའི་ཉམས་མྱོང་རྐྱང་བ་ལས་བབ་ཆགས་སུ་མི་སྡོད་པར། དུས་རབས་གསར་བར་བསྟུན་ནས་ཚད་གཞི་གསར་བར་བསྡུར་ཞིང་། རྣམ་པ་གསར་བ་མངོན་ནས་ལག་ལེན་གསར་བ་བཅས་ངེས་པར་དུ་ཡོད་དགོས། ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བསམ་བློ་བཅས་ཀྱི་མཛུབ་སྟོན་དང་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གི་འགོ་ཁྲིད་བརྟན་པོའི་འོག ཁུལ་ཏང་ཨུ་དང་ཁུལ་སྲིད་གཞུང་གིས་མཐུན་སྒྲིལ་ངང་ཁུལ་ཡོངས་ཀྱི་རིགས་སོ་སོའི་མི་དམངས་ཀྱི་སྣེ་འཁྲིད་དེ་དཀའ་སྤྱད་འབད་བརྩོན་དང་དངོས་ཐོག་བདེན་འཚོལ་གྱི་ལག་ལེན་བརྒྱུད་དེ། མཚོ་ནུབ་སྔར་བས་འབྱོར་ཕྱུག་དང་དཔལ་ཡོན། འཆམ་མཐུན། བདེ་སྐྱིད་བཅས་ལྡན་པའི་མ་འོངས་པ་བསུ་བ་དང་རིགས་སོ་སོའི་མང་ཚོགས་སྔར་བས་ཁག་ཐེག་ལྡན་པ་དང་སྔར་བས་བྱང་ཚད་མཐོ་བ་རྒྱུད་སྤུས་བཟང་བ། སྔར་བས་ལ་རྒྱ་ལྡན་པའི་འཚོ་བ་རོལ་ཐུབ་ཅིང་། ཚྭ་འདམ་གྱི་མི་བུ་སུ་ཡིན་རུང་དུས་རབས་གསར་བའི་ཉི་ཟེར་ལོངས་སུ་སྤྱོད་ཐུབ་པ་བྱ་ངེས་ཡིན།
༢༠༡༧ལོ་ལ་བདེ་མོ་བཞག་སྟེ༢༠༡༨ལོ་ཚུར་ལ་བསུ། ང་ཚོའི་བཀྲ་ཤིས་དུས་བཟང་གི་དུས་འདིར། སྡུག་གི་འཁུར་བོ་དོར་ནས་སྐྱིད་ཀྱི་འཛུམ་མདངས་མངོན་ཏེ། ཡིད་ཆེས་དང་རེ་སྒུག་གི་འཁེངས་ཤིང་། སྟོབས་ཤུགས་གཅིག་ཏུ་བསྡུས་ཏེ་གོམ་ཁ་གསར་བ་བསྒྱུར་ནས་ཚྭ་འདམ་རྟགས་ཀྱི་གྲུ་གཟིངས་མདུན་དུ་སྐྱོད་པར་སྐུལ་འདེད་དང་གྲུབ་འབྲས་ཕུན་སུམ་ཚོགས་པས་བཅོས་བསྒྱུར་སྒོ་འབྱེད་ལོ་འཁོར༤༠ལོན་པར་སྐྱེས་སུ་ཕུལ།
མཐར། ཁུལ་ཡོངས་ཀྱི་རིགས་སོ་སོའི་ལས་བྱེད་མང་ཚོགས་བདེ་སྐྱིད་དཔལ་ལ་རོལ་བར་སྨོན། བཀྲ་ཤིས་བདེ་ལེགས།


c: text/html

text:
བྱམས་པ་གླིང་རྒས་གསོ་ཁང་ལ་རོགས་རམ།
- Details
- དཔར་འགྲེམས་ཟླ་ཚེས།: Monday, 04 January 2016 08:41
ལྷ་སྤྱི་ཚོགས་ཞབས་ཞུ་ཚོགས་པས་བཙན་བྱོལ་བོད་མིའི་སྤྱི་ཚོགས་ཙམ་མ་ཟད། ཧི་མ་ལའི་རི་རྒྱུད་དང་ས་གནས་རྒྱ་གར་མི་མང་ལའང་སྤྱི་ཚོགས་ཞབས་ཞུ་སྣེ་མང་བསྒྲུབས་དང་སྒྲུབ་བཞིན་པའི་ནང་། ཉེ་བའི་ལོ་འགའ་ཤས་ནང་བཞུགས་སྒར་དྷ་རམ་ས་ལར་ཡོད་པའི་ >ལའང་རོགས་རམ་མི་ཉུང་བ་ཞིག་བསྒྲུབས་ཐུབ་པ་བྱུང་ཡོད།
རྒས་གསོ་ཁང་འདིའི་ནང་ཡོད་པའི་རྒས་འཁོགས་དེ་དག་ནི་དམག་མི་ཟུར་པ་དང་། གཉེན་ཉེ་བུ་རྒྱུད་སོགས་མེད་མཁན་ཡིན་ཞིང་། ད་ལྟའི་ཆར་ཁྱོན་རྒས་འཁོགས་མི་གྲངས་ ༡༣༠ ཡོད་པ་དང་། ནམ་དུས་དགུན་ཁར་སླེབས་པ་དང་བསྟུན་འདི་གའི་ཚོགས་པས་ཉེ་ཆར་ཕྱི་ལོ་ ༢༠༡༦ ཟླ་ ༡ ཚེས་ ༢ ཉིན་རྒས་འཁོགས་རེ་རེ་ >རེ་བཅས་ཁྱོན་མལ་གོས་གྲངས་ ༡༣༠ བགོ་འགྲེམས་བྱས་ཡོད་པ་རེད།
དེ་ཉིན་དབུས་བོད་མིའི་སྒྲིག་འཛུགས་ཀྱི་ནང་སྲིད་དྲུང་ཆེ་འཁོར་ལྷ་ཚང་བསོད་ནམས་སྟོབས་རྒྱལ་མཆོག་དང་དྲུང་འཕར་ཚེ་དབང་སྒྲོལ་མ་དང་འབྲེལ་ཡོད་ལས་སོགས་ཆེད་ཕེབས་ཀྱིས་རྒས་འཁོགས་རེ་རེའི་ཕྱག་ཏུ་ཉལ་ཆས་གསར་པ་རེ་ཕུལ་ཞིང་། སྤྲིན་བལ་དང་ཕྱི་ཤུབ་གཉིས་ཀ་རྒྱུས་སྤུས་ལེགས་ཤོས་གྲས་ཡིན་པ་རེད།
གཞན་ཡང་ཕྱི་ལོ་ ༢༠༡༣ ལོ་ཚོགས་པས་དྷ་ས་བྱམས་པ་གླིང་རྒས་གསོ་ཁང་ལ་ཞལ་ལག་བཟོ་སའི་སྣོད་ཧ་ཡང་ཁ་ཞེང་དབྱིན་ཆི་(Inches) ༥༤ ཅན་ཞིག་ཞལ་འདེབས་ཕུལ་ཡོད་པ་དང་། ཕྱི་ལོ་ ༢༠༡༤ ཟླ་ ༡༠ ཚེས་ ༡༥ ཉིན་རྒས་གསོ་ཁང་དེའི་ནང་རྒས་འཁོགས་རྣམས་ལ་རྒྱུན་དུ་འཐུང་ཆུ་དང་། ཞལ་ལག་བཟོ་བསྐོལ་སོགས་ཀྱི་ཆེད་ཆུ་ཚགས་འཕྲུལ་ཆས་ཆེན་པོ་ཞིག་གསར་འཛུགས་བྱས།
༢༠༡༥ ལོའི་ཟླ་ ༡༠ པའི་ཚེས་ ༥ ཉིན་རྒས་འཁོགས་ནད་པ་རྣམས་ལ་ངར་ལྕགས་ཀྱི་ཚ་དམ་རེ་བཅས་ཁྱོན་ཚ་དམ་གྲངས་ ༢༥ ཞལ་འདེབས་སྤྲད་པ་དང་། དེ་དང་དུས་མཚུངས་སུ་རྒས་གསོ་ཁང་གི་རྒས་འཁོགས་དང་ལས་བྱེད་ཡོངས་ལ་ལག་དངུལ་ཧིན་སྒོར་ ༥༠༠ རེ་བཅས་ཁྱོན་ཧིན་སྒོར་དྲུག་ཁྲི་ ༦༠༠༠༠ ཙམ་ཞལ་འདེབས་སྤྲད་པས་མ་ཚད། དེ་བཞིན་རྒས་གསོ་ཁང་གི་སྒོ་དང་སྒེའུ་ཁུངས་ཡོངས་ལ་རས་ཡོལ་གསར་བཟོའི་རོགས་རམ་སོགས་བྱས་ཡོད་པ་རེད།
སྤྱི་སྟངས་རྒས་གསོ་ཁང་འདི་དབུས་བོད་མིའི་སྒྲིག་འཛུགས་ནང་སྲིད་ལས་ཁུངས་ཀྱི་འཛིན་སྐྱོང་འོག་ཡོད་ཅིང་། ཕྱི་ནང་གི་མཐུན་རྐྱེན་སོགས་གང་ཅི་ཐད་ཡག་པོ་དང་འཐུས་སྒོ་ཚང་པོ་ཡོད་ཅིང་། ཡིན་ནའང་དབུས་བོད་མིའི་སྒྲིག་འཛུགས་ཀྱི་ལས་དོན་དང་ལས་གཞི་སོགས་གཞི་རྒྱ་ཆེན་པོ་དང་ལྷག་དོན་ལས་དོན་ཁག་གཞུང་གི་ཁྲིམས་སྒྲིག་དང་བསྟུན་དགོས་དུས་ཕྲལ་དུ་ལག་བསྟར་མ་ཐུབ་པ་དེ་འདྲ་ཡོང་གི་ཡོད་པས། གོ་སྐབས་འདི་དང་བསྟུན་ཚོགས་པས་སྦྱིན་བདག་བརྩལ་འཚོལ་གྱིས་གོང་གསལ་ལས་འཆར་དེ་རིགས་རོགས་རམ་དང་ལག་བསྟར་བྱས་པ་ཞིག་རེད།
ཐེངས་ {hits}171{/hits} བཀླགས་འདུག

robotstxt: allowed

filter: keep


text:
དམངས་ལ་ཞབས་འདེགས་ཞུ་བའི་ལས་ཀའི་ཆུ་ཚད་དང་སྤུས་ཚད་སྔར་བས་མཐོ་རུ་གཏོང་ཆེད། 2017ལོ་ནས་བཟུང་། འཇོ་མདའ་རྫོང་མི་དམངས་ཁྲིམས་ཁང་ཏང་ཙུའུ་ཡིས་ལས་སྒོའི་དོན་དངོས་ལ་གཞིགས་ནས་ལས་བྱེད་པའི་དཔུང་ཁག་བཟང་པོ་དང་། ལས་ཀའི་ལམ་སྲོལ་བཟང་པོ། དྲིལ་བསྒྲགས་སློབ་གསོ་བཟང་པོ། ཞབས་ཞུའི་གཞི་རྟེན་བཟང་པོ་བཅས་ཀྱི“བཟང་པོ་བཞིའི”གཞི་རིམ་ཁྲིམས་ཁང་བསྐྲུན་རྒྱུར་སྐུལ་མ་ཧུར་ཐག་བཏང་བ་རེད།
“ལས་བྱེད་པའི་དཔུང་ཁག་བཟང་བའི”གཞི་རིམ་ཁྲིམས་ཁང་བསྐྲུན་རྒྱུ་འཚོལ་ཞིབ་བྱས་ཤིང་། ཏང་འཛུགས་སྐྱོང་གི་ལས་དོན་དང་ཡང་སྒོས་ལས་བྱེད་པའི་དཔུང་ཁག་འཛུགས་སྐྱོང་གི་ལས་དོན་དེ་འདྲི་གཅོད་དང་། ལག་བསྟར། རྒྱུན་གཏན་གྱི་ལས་ཀའི་ཁྲོད་མཉམ་འདྲེས་ཐུབ་པར་བྱས་ནས་ལེ་དབར་སྟོང་ལ་ཁྲིམས་ལུགས་དྲིལ་བསྒྲགས་ཐུབ་པ་དང་ལས་ཐོག་སྦྱོང་བརྡར་སོགས་ཀྱི་བྱེད་སྒོ་གཞི་རྟེན་དུ་བྱ་རྒྱུ་མཐའ་འཁྱོངས་ཀྱིས“རྒན་པས་གཞོན་པའི་སྣེ་ཁྲིད་པ”དང་“གཅིག་རོགས་གཅིག”སོགས་ཀྱི་བྱ་ཐབས་སྤྱད་དེ་གཞོན་ནུ་ཁྲིམས་དཔོན་གསོ་སྦྱོང་དང་སྦྱོང་བརྡར་བྱེད་མགྱོགས་སུ་བཏང་བས། ལས་བྱེད་ཉེན་རྟོག་པའི་དཔུང་ཁག་གི་ནུས་པ་ཆེ་རུ་དང་བྱང་ཚད་ལེགས་སུ་ཕྱིན་ནས་ལས་བྱེད་པའི་དཔུང་ཁག་ན་གཞོན་ཅན་དང་། ཤེས་ཡོན་ཅན། ཆེད་ལས་ཅན་ལ་རིམ་བཞིན་གྱུར་ཡོད།
“ལས་ཀའི་ལམ་སྲོལ་བཟང་བའི”གཞི་རིམ་ཁྲིམས་ཁང་བསྐྲུན་རྒྱུ་འཚོལ་ཞིབ་བྱས་ཤིང་། “མི་དམངས་མང་ཚོགས་ཚོས་ཁྲིམས་འཛིན་གྱོད་གཞི་ཚང་མ་འདྲ་མཉམ་དང་དྲང་གཞག་ཡིན་པ་ཤེས་པའི”སྤྱིའི་དམིགས་ཚད་བླང་བྱར་གཞིགས་ནས། འདྲི་གཅོད་མཚམས་ཚིག་གི་བརྒྱུད་རིམ་དང་། གྱོད་གཞིའི་ཆ་འཕྲིན། འདྲི་གཅོད་ཀྱི་དུས་བཅད་དང་ཐབས་ལམ་སྒྱུར་བ། གྱོད་ཡིག་སྐྱེལ་བ། གྱོད་གཞི་ནོར་འཁྲུལ་བདའ་འདེད་སོགས་ཀྱི་འགག་རྩའི་ལྷུ་ཚིགས་ལ་དམ་འཛིན་ནན་པོ་བྱས་ཏེ་འདྲི་གཅོད་དོ་དམ་དང་སྒྲིག་སྲོལ་ལམ་ལུགས་རྒྱུན་ཆད་མེད་པར་འཐུས་སྒོ་ཚང་དུ་བཏང་ནས“གལ་ཆེན་གསུམ་དང་ཆེན་པོ་གཅིག”གི་དམངས་གཙོའི་ཐབས་ཇུས་ལམ་ལུགས་དོན་འཁྱོལ་ལ་མུ་མཐུད་སྐུལ་མ་བཏང་ཡོད།
“དྲིལ་བསྒྲགས་སློབ་གསོ་བཟང་བའི”གཞི་རིམ་ཁྲིམས་ཁང་བསྐྲུན་རྒྱུ་འཚོལ་ཞིབ་བྱས་ཤིང་། རིག་གནས་འཛུགས་སྐྱོང་གི་ནང་དོན་གསར་པ་རྒྱུན་ཆད་མེད་པར་འཚོལ་ཞིབ་དང་ཚན་པའི་དོན་དངོས་དང་ཟུང་འབྲེལ་གྱིས་གསར་གཏོད་ཀྱི་བསམ་ཕྱོགས་དང་བྱ་ཐབས་ལ་བརྟེན་ནས་ཁྲིམས་ཁང་གི་བསམ་པའི་རིག་གནས་ཀྱི་ཉམས་འགྱུར་དྲིལ་བསྒྲགས་ཧུར་ཐག་བྱས་ཡོད།


text:
ཧན་གྱི་བརྒྱད་པ་གླེའུ་གོང་བུ་
(汉光武即刘秀)གླེའུ་གོང་བུ་ཞེས་རྒྱ་ཡིག་ནས་བོད་སྐད་དུ་སྒྱུར་སྐབས་རྒྱ་སྐད་ཀྱི་སྒྲ་ཐོན་པོ་རང་མ་བྱུང་བ་ལས། དོན་དུ་ལིའུ་ཀོང་ཨུ་ཞེས་པ་སྟེ། ལིའུ་ནི་ཧན་རྒྱལ་རབས་ཀྱི་གོང་མའི་རུས་མིང་ཡིན་པ་དང། ཀོང་ཨུ་ནི་གོང་མ་ཀོང་ཨུ་རྟི་ཞེས་ཏུང་ཧན་(ཧན་ཤར་མ་)རྒྱལ་རབས་ཀྱི་གོང་མ་དང་པོའི་མིང་ཡིན་ཅིང་། མིང་ངོ་མ་ལ་ལིའུ་ཤིའུ་ཟེར། སྤྱི་ལོ་༢༥ནས་༥༧བར་ལོ་༣༣རིང་སྲིད་དབང་བཟུང་། ཝང་མང་གིས་བཙུགས་པའི་སྲིད་གཞུང་གསར་པ་ལ་ངོ་རྒོལ་བྱེད་ཆེད་ཞིང་པའི་གྱེན་ལངས་ཀྱི་ལས་འགུལ་ནང་ཞུགས་ནས་དེའི་འགོ་ཁྲིད་བྱད་ཏེ་སླར་ཡང་རྒྱལ་ཡོངས་གཅིག་གྱུར་བྱས་པའི་བྱ་བཞག་ནང་བྱས་རྗེས་ཡོད་པའི་མི་ཞིག་ཡིན་ལ་། ཧན་རྒྱལ་རབས་ཀྱི་གདུང་རྒྱུད་ནས་བྱུང་ཞིང་། སྐབས་དེར་ཆེ་བཙན་ས་བདག་གྲལ་རིམ་གྱི་ཚབ་བྱས་ནས་བཀས་བཀོད་རྒྱུད་འཛིན་གྱི་གཅིག་གྱུར་རྒྱལ་ཁབ་སྲུང་སྐྱོབ་དང་སླར་གསོ་བྱ་རྒྱུའི་འདོད་ཚུལ་འཛིན་མཁན་ཡིན། ཁོ་པས་གྱེན་ལངས་ཞིང་པའི་དམག་དཔུང་གི་འགོ་ཁྲིད་བྱས་རྗེས་དམག་དཔུང་གི་སྒྲིག་ཁྲིམས་རང་བཞིན་ལ་ཤུགས་སྣོན་བརྒྱབ་པ་དང། ས་གནས་གང་དུ་རྒྱལ་ཁ་ཐོབ་ཀྱང་དེར་གནའ་རབས་ཀྱི་ཤུལ་བཞག་དངོས་པོ་ལ་གཏོར་བཤིག་མི་ཡོང་བའི་འབད་བརྩོན་གང་ཐུབ་ཡོད་པའི་མི་བཀོལ་སྤྱོད་བྱེད་པ་བཅས་ཀྱི་བྱ་ཐབས་བཟུང་བས། ཁོ་པའི་ཆབ་སྲིད་དང་དམག་དོན་ཐོག་གི་རྒྱལ་ཁ་ཐོབ་ཐུབ་པའི་འགན་སྲུང་བྱུང་བ་མ་ཟད། ཞིང་པའི་གྱེན་ལངས་དམག་དཔུང་ནང་ཁུལ་ཁ་བྲལ་དང་སྒྲིག་ཁྲིམས་མེད་པའི་གནས་བབ་བེད་སྤྱད་ནས་རིམ་བཞིན་དྲག་གནོན་བྱེད་ཐུབ་པ་བྱུང་མཐར། སྤྱི་ལོ་༢༥ལོར་རང་ཉིད་གོང་མ་བྱས་ཤིང། ཧན་རྒྱལ་རབས་སླར་ཡང་བསྐྱར་གསོ་བྱས། རྒྱལ་ས་ནི་ལོའོ་དབྱང་(དེང་སང་ཧོ་ནན་ཞིང་ཆེན་གྱི་ལོའོ་དབྱང་)ཡིན། ཧན་ཤར་མའི་རྒྱལ་རབས་དེར་སྔ་རྗེས་སུ་རྒྱལ་པོ་བཅུ་བཞི་བྱུང་སྟེ། ༡.ཧན་ཀོང་ཨུ་རྟི་ལིའུ་ཤིའུ། ༢.ཧན་མིན་རྟི་ལིའུ་ཀྲོང། ༣.ཧན་ཀྲང་རྟི་ལིའུ་རྡ། ༤.ཧན་ཧའོ་རྟི་ལིའུ་ཀྲའོ་ ༥.ཧྲན་ཧྲང་རྟི་ལིའུ་ལོང། ༦.ཧན་ཨན་རྟི་ལིའུ་ཧུ། ༧.ཧན་ཧྲའོ་རྟི་ལིའུ་པེའན། ༨.ཧན་ཧྲུན་རྟི་ལིའུ་སྦའོ། ༩.ཧན་ཁྲུང་རྟི་ལིའུ་པིང། ༡༠.ཧན་ཀྲི་རྟི་ལིའུ་ཙུའན། ༡༡.ཧན་ཧུའན་རྟི་ལིའུ་ཀྲི། ༡༢.ཧན་ལིང་རྟི་ལིའུ་ཧོའང། ༡༣.ཧན་ཧྲའོ་རྟི་ལིའུ་པིའན། ༡༤.ཧན་ཤན་རྟི་ལིའུ་ཞིའེ་བཅས་ཀྱིས་སྤྱི་ལོ་༢༥ནས་༢༢༠བར་ལོ་གྲངས་༡༩༥རིང་སྲིད་དབང་བཟུང། ཏུང་ཧན་(ཧན་ཤར་མ་)རྒྱལ་རབས་འདི་ལ་དུས་སྐབས་གསུམ་དུ་ཕྱེ་ཞིང། དུས་སྐབས་དང་པོ་ནི་གོང་མ་དང་པོ་ཧན་ཀོང་ཨུ་རྟི་ནས་ཧན་ཀྲང་རྟི་ནས་ཧན་ཀྲང་རྟི་མ་འདས་བར་གྱི་ལོ་༦༤བར་ཡིན། དུས་སྐབས་དེ་ནི་ཏུང་ཧན་རྒྱལ་རབས་འཕེལ་རྒྱས་སུ་འགྲོ་བའི་དུས་སྐབས་ཡིན་པ་དང། ཧན་ཀོང་ཨུ་རྟིས་དེ་སྔོན་བྲན་གཡོག་བདག་པོས་བྲན་གཡོག་འཚོང་བ་དང་གསོད་པ་སོགས་གང་འདོད་དུ་བྱེད་པའི་དབང་ཆ་ལ་ཚོད་འཛིན་བྱས་ཏེ་ཁྲིམས་ལུགས་གསར་པ་བཟོས་པ་དང། འཚོ་ཐབས་བྲལ་བའི་དབུལ་ཕོངས་རྣམས་ལ་ལོ་གསུམ་རེའི་མཚམས་སུ་སྐྱོབ་གསོའི་འབྲུ་རིགས་ཐེངས་རེ་སྤྲོད་པ་སོགས་བྱས་ཏེ་ཞིང་པའི་གྱེན་ལངས་སླར་ཡང་མུ་མཐུད་ནས་མི་འབྱུང་བའི་བྱ་ཐབས་འགའ་ཞིག་བཟུང་བར་བརྟེན་གནས་སྐབས་གཞི་ཁྱོན་ཆེ་བའི་གྱེན་ལངས་འཇགས་ཐུབ་ཙམ་བྱུང་ཡོད་ གོང་མ་ཧན་ཀྲང་རྟི་འདས་རྗེས་སྤྱི་ལོ་༡༡༩ལོར་ཧན་ཧྲོའོ་རྟིས་སྲིད་དབང་བཟུང་ནས་ཧན་ལིང་རྟི་མ་འདས་བར་གྱི་ལོ་གྲངས་༡༠༡ཙམ་གྱི་རིང་ནི་ཏུང་ཧན་རྒྱལ་རབས་ཀྱི་སྲིད་དབང་ཉམས་རྒུད་དུ་འགྲོ་བའི་དུས་ཡིན་ཞིང། དེའི་རིང་ལ་གོང་མ་མང་ཆེ་བ་སྲིད་དབང་བཟུང་སྐབས་ལོ་ཆུང་བའི་རྐྱེན་གྱིས་གོང་མ་སྔོན་མའི་བཙུན་མོ་རྣམས་ཀྱིས་སྲིད་དབང་ལག་ཏུ་བཟུང་སྟེ། ཁོ་པ་ཚོའི་རིགས་རྒྱུད་རྣམས་ལ་དཔོན་པོའི་གོ་གནས་སྤྲོད་པ་སོགས་ཀྱི་བྱ་ཐབས་བརྒྱུད་དེ་མོ་ཕྱོགས་ཀྱི་ཉེ་བརྒྱུད་དབང་འཛིན་ཕྱོགས་ཁག་འགོ་བཙུགས་ཤིང། གཞན་ཡང་ཉེ་བརྒྱུད་མིན་པའི་བློན་པོ་དང། ཉུག་རུམ་པ་རྣམས་ཀྱིས་དབང་ཆ་ལག་དུ་བཟུང་ནས་ཏུང་ཧན་རྒྱལ་རབས་ཀྱི་སྲིད་དབང་དེ་མིང་ཡོད་དོན་མེད་ཅིག་ཏུ་གྱུར་པ་རེད། གོང་མ་ཧན་ཤན་རྟི་ཡི་ཁྲུའུ་ཕིང་ཁྲི་ལོ་དང་པོ་ནས་ཅིན་ནུམ་མའི་རྒྱལ་རབས་ཀྱི་སྲིད་དབང་དེ་མིང་ཡོད་མེད་ཅིག་གྱུར་པ་རེད། གོང་མ་ཧན་ཤན་རྟི་ཡི་ཁྲུའུཕིང་ཁྲི་ལོདང་པོ་ནས་ཅིན་ནུབ་མའི་རྒྱལ་རབས་ཀྱི་གོང་མ་དང་པོ་ཅིན་ཨུ་རྟི་ཡི་ཐའི་ཁང་ཁྲི་ལོ་དང་པོ་(སྤྱི་ལོ་༡༩༠ནས་༢༠༨)བར་གྱི་ལོ་གྲངས་༩༡གི་རིང་ནི་ཏུང་ཧན་རྒྱལ་རབས་ཁ་འཐོར་དང་རྩ་མེད་དུ་འགྲོ་བའི་དུས་སྐབས་ཡིན་ཞིང། དུས་སྐབས་དེ་ལ་གོང་མ་ཧན་ཤན་རྟི་ཡི་ཁྲུའུ་ཕིང་ཁྲི་ལོ་དང་པོ་ནས་ཅན་ཨན་ཁྲི་ལོ་བཅུ་དགུ་ནི་དུས་སྐབས་སྔོན་མ་དང། དེ་ནས་ཅིན་ནུབ་མའི་རྒྱལ་རབས་ཀྱི་གོང་མ་དང་ཅིན་ཨུ་རྟི་ཡི་ཐའི་ཁང་ཁྲི་ལོ་དང་པོ་(སྤྱི་ལོ་༢༠༨ནས་༢༨༠)བར་གྱི་ལོ་བདུན་ཅུ་དོན་གསུམ་ནི་དུས་སྐབས་རྗེས་མ་ཡིན། དུས་སྐབས་སྔོན་མའི་བཅུ་དགུའི་རིང་ཏུང་ཀྲུའོ་ཕྱོགས་ཁག་གིས་ལོའོ་དབྱང་ས་གནས་གཙོ་བོར་བྱས་པའི་ནུབ་རྒྱུད་ས་ཁུལ་བཟུང་ཞིང། ཡོན་ཧྲའོ་ཕྱོགས་གཏོགས་དང་བཅས་པས་ལོའོ་དབྱང་གི་ཤར་རྒྱུད་ས་ཁུལ་བཟུང། དེ་མིན་ས་གནས་ཚང་མར་ཆེ་བཙན་ས་བདག་ཕྱོགས་ཁག་གྲངས་ལས་འདསམཔ་བྱུང་བ་རྣམས་ཕན་ཚུན་གཅིག་འོག་ཏུ་གཅིག་མ་འདུས་པའི་དམག་འཁྲུག་རྒྱུན་མི་ཆད་པ་བྱས་པའི་ནང་ཁོ་པ་ཚོ་ནང་ཁུལ་གསོད་རེས་དང། རྒྱ་ཆེའི་མི་དམངས་རྣམས་དམག་འཁྲུག་ནང་བསད་པ་དང་། ལྟོགས་ཤི་ཐེབས་པ། ཡུལ་གྱར་དུ་འགྲོ་དགོས་པ་སོགས་སྡུག་བསྔལ་ཚབས་ཆེན་གྱི་ནང་དུ་ལྷུང་ཞིང། གཅིག་གྱུར་ཐོག་བདེ་འཇགས་ཡོང་བའི་རེ་འདུན་རྒྱུན་མི་ཆད་པར་མཐོ་རུ་སོང་བ་ཞིག་བྱུང་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།


text:
གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་མེ་བྱ་ལོའི་ཟླ་བ་ ༡༡ པའི་ཚེས་ ༣༠ ཉིན་སྟེ། ཕྱི་ལོ་ ༢༠༡༨ ཟླ་ ༠༡ ཚེས་ ༡༦ ཉིན་ནས་ཞྭ་དཀར་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་གི་གཡུང་དྲུང་བོན་གྱི་བཤད་སྒྲུབ་འདུས་སྡེའི་ལོ་འཁོར་ཡིག་རྒྱུགས་ཆེན་མོ་དབུ་འཛུགས་གནང་ཡོད་པ་དང་། དེ་ཡང་གོང་ཚེས་ཉིན་གྱི་ཞོགས་པའི་ཕྱག་ཚོད་བརྒྱད་དང་ཕྱེད་ཀ་ནས་འཛིན་གྲྭ་སོ་སོ་ལ་གཞུང་རྒྱུགས་བཏང་ཡོད་པ་དང་། ཕྱི་ཚེས་ ༡༧ ཉིན་ནས་འཛིན་གྲྭ་སོ་སོ་ལ་འགྲེལ་རྒྱུགས་གཏོང་གནང་རྒྱུ་ཡིན་པ་བཅས་ཀྱི་གནས་ཚུལ། རྩོམ་ཡིག་འདིའི་འཕྲོ་ཀློག » »
1,431 total views, 4 views today
༄༅། །བསྟན་འགྲོའི་མཛད་རྗེས་རྨད་དུ་བྱུང་བའི་ཕྱི་རྒྱལ་ཡུལ་གྲུ་ཁག་ཏུ་གནས་བཞུགས་བོན་ཚོགས་ཁག་གི་དབུ་འཛིན་མཁན་བླ་སྤྲུལ་རྣམ་པ་དང་ཉེ་གནས་སློབ་ཚོགས་ལྷན་རྒྱས་ཀྱི་དྲུང་དེར།
ཆེད་དུ་ཞུ་སྙིང་། རྩོམ་ཡིག་འདིའི་འཕྲོ་ཀློག » »
616 total views, 2 views today
ཕྱི་ལོ་ ༢༠༡༨ ཕྱི་ཟླ་ ༠༢ ཚེས་ ༢༠ ཉིན་ཏེ། བོད་ཟླ་བ་དང་པོའི་ཚེས་ལྔ་སྟེ་༧རྒྱལ་བ་མཉམ་མེད་ཆེན་པོའི་སྐུ་ཡི་འཁྲུངས་ཚེས་དགེ་བའི་ཉིན་མོར་༧གཡུང་དྲུང་བོན་གྱི་གདན་ས་ཆེན་མོ་བོན་གཞིས་ཐོབ་རྒྱལ་གསར་པའི་༧དཔལ་གཤེན་བསྟན་སྨན་རིའི་གླིང་དུ་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་༣༤པ་གང་ཉིད་ཁྲི་འདོན་མངའ་གསོལ་གྱི་མཛད་སྒོ་སྤེལ་རྒྱུར་གཏན་ཁེལ་བྱུང་འདུག རྩོམ་ཡིག་འདིའི་འཕྲོ་ཀློག » »
2,871 total views, 1 views today
ཕྱི་ལོ་༢༠༡༨ཟླ་བ་དང་པོའི་ཚེས་གཅིག་གི་ཕྱི་དྲོར་སྨན་རིའི་ཁྲི་འཛིན་གསར་པ་སྨན་རིའི་གཙུག་ལག་ཁང་གི་ཡང་སྟེང་དུ་གདན་འདྲེན་ཞུས་པ། རྩོམ་ཡིག་འདིའི་འཕྲོ་ཀློག » »
6,616 total views, 3 views today
གསལ་བསྒྲགས་སྔོན་སོང་ལྟར་ཕྱི་ལོ་ ༢༠༡༨ ཟླ་བ་དང་པོའི་ཚེས་དང་པོ་གཟའ་སྐར་འཕྲོད་སྦྱོར་ཕུན་སུམ་ཚོགས་པའི་ཉིན་༧གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་གི་གཙུག་ལག་ཁང་དུ་དམ་ཅན་བོན་སྐྱོང་སྲུང་མར་བདེན་པ་བདར་གནང་བར་མདོ་སྨད་ཤར་ཁོག་ཏུ་སྐུ་འཁྲུངས་པ་བཀའ་རབ་འབྱམས་པ་དགེ་བའི་བཤེས་གཉེན་ཆེན་མོ་དྲང་སྲོང་ཟླ་བ་དར་རྒྱས་མཆོག་༧རྒྱལ་བ་སྨན་རིའི་ཁྲི་འཛིན་ ༣༤ པར་རྟགས་སྒྲིལ་དུ་བབས་འདུག་པའི་གནས་ཚུལ། རྩོམ་ཡིག་འདིའི་འཕྲོ་ཀློག » »
14,120 total views, 3 views today
༄༅། །ཞྭ་དཀར་གཡུང་དྲུང་བོན་གྱི་བསྟན་པའི་རྗེས་སུ་འཛིན་པའི་རྒྱལ་ཕྱི་ནང་གང་ན་བཞུགས་པའི་དད་ལྡན་བོན་འབངས་ཡོངས་ཀྱི་སྙན་དབང་དུ་ཞུ་གསོལ།
རྩོམ་ཡིག་འདིའི་འཕྲོ་ཀློག » »
13,025 total views, 1 views today
ཕྱི་ལོ་༢༠༡༧་ཟླ་བ་༡༢་ཚེས་༢༡་དང་བོད་མེ་བྱ་ལོའི་བོད་ཟླ་༡༡་ཚེས་༣་ཉིན་༧གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་དུ་༧ཞྭ་དཀར་གཡུང་དྲུང་བོན་གྱི་བསྟན་པའི་གཙུག་རྒྱན་རྒྱལ་བ་སྨན་རི་བའི་ཁྲི་འཛིན་སོ་བཞི་པའི་རྟགས་སྒྲིལ་གྱི་ཆེད་དུ་བོན་གཞིས་ཐོབ་རྒྱལ་གསར་པའི་གཞིས་དགོན་གཉིས་ནས་རྒྱུན་བཞིའི་གེགས་སེལ་ཞུ་རྒྱུ་དང་། རྩོམ་ཡིག་འདིའི་འཕྲོ་ཀློག » »
༧གཡུང་དྲུང་བོན་གྱི་གདན་ས་ཆེན་མོ་དཔལ་ལྡན་གཙང་བཀྲ་ཤིས་སྨན་རི་དགོན་དུ་༧སྐྱབས་རྗེ་ཞིང་གཤེགས་དམ་པ་༧རྒྱལ་བ་སྨན་རིའི་མཁན་ཆེན་ཁྲི་འཛིན་༣༣པ་དཔལ་བཟང་པོ་མཆོག་གི་སྐུ་གདུང་མཐོང་གྲོལ་རིན་པོ་ཆེ་བཞེངས་བསྐྲུན་མཛད་པ། རྩོམ་ཡིག་འདིའི་འཕྲོ་ཀློག » »
3,176 total views, 1 views today
ཀུན་གྱིས་མཁྱེན་གསལ་ལྟར་རང་ཅག་རྣམས་ཀྱི་འདྲེན་པ་ཆེན་པོ་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རི་བའི་ཁྲི་འཛིན་སོ་གསུམ་པ་མཆོག་དགོངས་པ་བོན་དབྱིངས་སུ་བསྡུས་པའི་མྱ་ངན་གུས་འདུད་མཚོན་ཕྱིར་འདི་ལོར་༧གདན་ས་སྨན་རིའི་གྲྭ་ཤག་སོགས་དགོན་པའི་སྤྱི་སྒེར་གྱི་ཁོར་ཡུག་གང་དུའང་ཚོན་རྩི་གསར་བྱུག་མི་བྱེད་རྒྱུ་མ་ཟད། རྩོམ་ཡིག་འདིའི་འཕྲོ་ཀློག » »
664 total views, no views today
བདེར་གཤེགས་དམ་པ་༧སྐྱབས་རྗེ་༧རྒྱལ་བ་སྨན་རི་བའི་མཁན་ཆེན་ཁྲི་འཛིན་སོ་གསུམ་པ་མཚན་བརྗོད་པར་དཀའ་བ་དོན་གྱི་སླད་དུ་ཞུས་ན་༧ལུང་རྟོགས་བསྟན་པའི་ཉི་མ་དཔལ་བཟང་པོ་རིན་པོ་ཆེའི་དགོངས་རྫོགས་ཀྱི་བདུན་ཚིགས་བདུན་པའི་ཉིན་དང་པོ་ནས་བདུན་པའི་བར་དུ་བོན་གཞིས་སེར་སྐྱ་མང་ཚོགས་ཡོངས་དང་ཕྱོགས་མཐའ་ཁག་ནས་ཆེད་དུ་ཕེབས་གནང་བའི་དད་ལྡན་ཁག་ནས་ རྩོམ་ཡིག་འདིའི་འཕྲོ་ཀློག » »
1,326 total views, no views today


text: ས་མིག་གསལ་བསྒྲགས། ༄༅། །བོད་མིའི་དང་བླངས་འཕྲོད་བསྟེན་ཚོགས་པའི་ཁྱབ་ཁོངས་སྦན་ད་ར་ནོར་རྒྱས་གླིང་སྨན་ཁང་དུ་རྩིས་པའི་ས་སྟོང་ཡོད་ན། རང་རེའི་སྤྱི་ཚོགས་ཁྲོད་དེ་ཐོག་ཞུགས་འདོད་ཡོད་རིགས་ནས་འཚང་སྙན་ཕུལ་སྐབས་ཚང་དགོས་པའི་ཆ་རྐྱེན་གཤམ་གསལ། དགོས་ངེས་ཆ་རྐྱེན་གཞན། ༡། ཉུང་མཐར་ B.COM ཐོན་པའི་ལག་འཁྱེར། ༢། དང་བླངས་དཔྱ་དངུལ་ ༢༠༡༧ བར་གཙང་ཕུལ་ཞུས་པའི་ལག་དེབ་ཀྱི་ངོ་བཤུས། ༣། གནས་ཡུལ་རྒྱལ་ཁབ་ཏུ་ཁྲིམས་མཐུན་གནས་སྡོད་ཆོག་པའི་སྐྱབས་བཅོལ་ལག་དེབ་ཀྱི་ཤོག་གྲངས་དང་པོ་དང་འདྲ་པར་ཅན། མཐའ་མ་བཅས་ཀྱི་ངོ་བཤུས། ༤། སྨན་པ་ཚད་ལྡན་ནས་གཟུགས་གཞི་བདེ་ཐང་ལས་འཕེར་ཡིན་པའི་ངོས་སྦྱོར་ངོ་མ། ༥། རང་ཉིད་གཏན་སྡོད་བྱ་ཡུལ་ས་གནས་འགོ་འཛིན་ནས་རྒྱུན་དུ་བྱ་སྤྱོད་ཉེས་སྐྱོན་མེད་པའི་ངོས་སྦྱོར། ༦། ད་ལྟ་ལས་ཀ་བྱས་མུས་ཡིན་ཚེ་འབྲེལ་ཡོད་ནས་དགག་བྱ་མེད་པའི་ངོས་སྦྱོར། གོང་གསལ་ཡིག་ཆའི་སྟེང་ས་གནས་འགོ་འཛིན་ནམ་གཞུང་ཞབས་གནས་རིམ་ཟུང་འབྲེལ་དྲུང་ཆེ་ཡན་ཞིག་གི་ དག་མཆན་དང་ལས་དམ་སྦྲགས་གཤམ་གསལ་ཞལ་བྱང་ཐོག་ཕྱི་ལོ་ ༢༠༡༧ ཟླ་ ༨ ཚེས་ ༢༥ ཕྱི་དྲོ་ཚོུད་ ༦ གོང་འབུལ་དགོས། དོ་བདག་སོ་སོར་འབྲེལ་བ་ཞུ་བདེའི་སླད་ཁ་བྱང་དང་། གློག་འཕྲིན་ Email ID དེ་བཞིན་ཁ་ པར་ཨང་གྲངས་སོགས་འཚང་སྙན་ནང་ཁ་གསལ་བཀོད་དགོས་པ་དང་། ཡིག་ཆ་ངོ་མ་རྣམས་འབྱོར་ཐོ་འགོད་ བཅར་སྐབས་མིག་སྟོན་དགོས། … Continued


text: བོད་བཞུགས་ཨམ་བན་གྱི་རྒྱས་མིང་ལ “གནམ་བསྐོས་འཇམ་དབྱངས་གོང་མ་བདག་པོ་ཆེན་པོའི་བཀས་མངགས་བོད་ཀྱི་ལས་དོན་དབྱེ་འབྱེད་བློན་ཆེན ”ཞེས་ཟེར། “ཨམ་བན ”ཞེས་པ་མན་ཇུའི་སྐད་ཡིན་པ་དང་བོད་སྐད་དུ “གོང་མའི་བཀས་མངགས ”ཀྱི་དོན་ཡིན་ཞིང་། ཆིང་རྒྱལ་རབས་ཀྱི་གོང་མས་ས་གནས་དང་ཞིང་ཆེན་ཁག་ཏུ་ལས་དོན་སྒྲུབ་པར་མངགས་པའི་སྐུ་ཚབ་བློན་ཆེན་ཡིན། ཆིང་ཁང་ཤིས་ཁྲི་ལོ་༤༨པར (༡༧༠༩ལོ )གོང་མ་ཆིང་ཧྲེང་ཙུའུ་ཡིས་ཨ་ས་ཁན་ཧོ་ཧྲོའུ་བོད་ལྗོངས་སུ་མངགས་ཏེ་ལྷ་བཟང་ཧན་ལ་བོད་ས་གནས་ཀྱི་ལས་དོན་སྒྲུབ་རོགས་བྱེད་དུ་བཅུག་པ་རེད། དེ་ནས་བཟུང་ཆིང་རྒྱལ་རབས་ཀྱི་སྲིད་གཞུང་གིས་བོད་ལྗོངས་སུ་དཔོན་རིགས་མངག་འགོ་ཚུགས། ཆིང་ཡུང་ཊིང་ཁྲི་ལོ་༥བར (༡༧༢༧ལོ )བོད་ས་གནས་ཀྱི་བཀའ་བློན་ང་ཕོད་པ་དང་། ལུམ་པ་བ། སྦྱར་ར་བ་གསུམ་གྱིས་བཀའ་བློན་དའི་ཆིང་སྦ་དུར་དམར་གསོད་བྱས་ནས་ཟིང་འཁྲུག་བསླངས་པའི་རྐྱེན་གྱིས་ཆིང་རྒྱལ་རབས་ཀྱི་སྲིད་གཞུང་གིས་སེང་གེ་དང་མ་ལཱ་གཉིས་བོད་ལྗོངས་སུ་མངགས་ཤིང་། དེའི་ཕྱི་ལོར་ཟིང་འཁྲུག་ཞོད་འཇགས་སུ་བཏང་རྗེས་བོད་བཞུགས་ཨམ་བན་ཡ་མོན་དངོས་སུ་བཙུགས་པ་རེད། བོད་བཞུགས་ཨམ་བན་གྱི་འགན་ཐོག་མར་འཁུར་མཁན་མ་ལཱ་དང་བོད་བཞུགས་ལས་རོགས་ཨམ་བན་གྱི་འགན་ཐོག་མར་འཁུར་མཁན་སེང་གེ་ཡིན། དེ་ཡང་བོད་བཞུགས་ཨམ་བན་དབུས་སུ་བཞུགས་རྒྱུ་དང་བོད་བཞུགས་ལས་རོགས་ཨམ་བན་གཙང་དུ་བཞུགས་རྒྱུ་གཏན་འབེབས་བྱས། ཆིང་ཆན་ལུང་ཁྲི་ལོ་༡༥པར (༡༧༥༠ལོ )འགྱུར་མེད་རྣམ་རྒྱལ་གྱི་ཟིང་འཁྲུག་ཞོད་འཇགས་སུ་བཏང་ནས་བཀའ་ཤག་གསར་དུ་བཙུགས་རྗེས་བོད་ས་གནས་ཀྱི་ལས་དོན་གནད་ཆེན་ཐག་གཅོད་དང་། དཔོན་རིགས་བསྐོ་འཐེན། བོད་དམག་གཏོང་འཐེན་སོགས་བྱ་རྒྱུ་ཚང་མ་ཏཱ་ལའི་བླ་མ་དང་བོད་བཞུགས་ཨམ་བན་རྣམ་གཉིས་ཀྱི་བཀའ་བཀོད་བཞིན་དུ་བྱ་དགོས། ཆན་ལུང་ཁྲི་ལོ་༥༨པར (༡༧༩༣ལོ )ཆིང་རྒྱལ་རབས་ཀྱི་སྲིད་གཞུང་གིས 《བཀས་བཅད་བོད་ཀྱི་ལས་དོན་བྱེད་ཕྱོགས་དོན་ཚན་ཉེར་དགུ་བ 》གཏན་འབེབས་བྱས་པ་དེའི་ནང་དུ་བོད་བཞུགས་ཨམ་བན་གྱི་གོ་གནས་ཏཱ་ལའི་བླ་མ་དང་པཎ་ཆེན་རྣམ་གཉིས་དང་འདྲ་མཉམ་ཡིན་ཞིང་། དེ་ལ་ཏཱ་ལའི་བླ་མ་དང་པཎ་ཆེན་རྣམ་གཉིས་དང་ཧོ་ཐོག་ཐུ་ཆེ་ཁག་གི་ཡང་སྲིད་རྩད་གཅོད་དང་ངོས་འཛིན་བྱ་རྒྱུ་དང་། བོད་ས་གནས་སྲིད་གཞུང (བཀའ་ཤག )གི་དཔོན་རིགས་བསྐོ་འཐེན་དང་སྤོར་འབེབས་བྱ་རྒྱུ། ཕྱི་ཕྱོགས་ཉོ་ཚོང་དང་ནོར་སྲིད་ཡོང་འབབ་ལ་ཞིབ་བཤེར་བྱ་རྒྱུ་སྲིད་འཛིན་ལེགས་སྒྲིག་བྱ་རྒྱུ་སོགས་བོད་ལྗོངས་ཀྱི་ལས་དོན་ཆེ་ཕྲ་ཚང་མ་ཐག་གཅོད་རྒྱུའི་དབང་ཆ་ཡོད་ཅེས་བཀོད་ཡོད་༡༩༡༡ལོར་ལྕགས་ཕག་ལོའི་གསར་བརྗེ་བྱུང་རྗེས་བོད་བཞུགས་ཨམ་བན་ཕྱིར་འཐེན་བྱས་པ་རེད།


text:
ཟླ3པའི་ཚེས7ཉིན་གྱི་གྲོས་གཞི་འདོན་མཚམས་འཇོག་པའི་བར་བོད་ལྗོངས་ཀྱི་རྒྱལ་ཡོངས་སྲིད་གྲོས་ཨུ་ཡོན་གྱིས་རྒྱལ་ཡོངས་སྲིད་གྲོས་སྐབས་བཅུ་གཉིས་པའི་གྲོས་ཚོགས་ཐེངས་ལྔ་པར་ཁྱོན་བསྡོམས་གྲོས་གཞི43ཕུལ་ཟིན་པ་དང་། དེའི་ནང་མི་སྒེར་གྱི་གྲོས་གཞི26དང་། མཉམ་དུ་མིང་བཀོད་པའི་གྲོས་གཞི17བཏོན་ཡོད་པ། ཨུ་ཡོན་རྣམས་ཀྱིས“ ལོ་ལྔ་ཚན་བཅུ་གསུམ་པའི” འཆར་འགོད་ལག་བསྟར་དང་། བོད་ལྗོངས་ཀྱི་དཔལ་འབྱོར་དང་སྤྱི་ཚོགས་གོང་འཕེལ་གཏོང་རྒྱུའི་དགོས་མཁོ་དངོས། མང་ཚོགས་ཀྱི་རེ་སྒུག་ལ་དམ་པོར་དམིགས་ཏེ་རྨང་གཞིའི་སྒྲིག་བཀོད་འཛུགས་སྐྲུན་དང་། དབུལ་ཐར་འགག་སྒྲོལ་ལ་སྐུལ་འདེད་གཏོང་བ། མཐའ་མཚམས་ས་ཁུལ་ འཕེལ་རྒྱས་ཇེ་མགྱོགས་སུ་གཏོང་པ། རིག་གནས་རྒྱུད་འཛིན་དང་སྲུང་སྐྱོབ། མི་རིགས་གསོ་རིག་རྒྱུད་འཛིན་དང་སྲུང་སྐྱོབ་སོགས་སྐོར་གྱི་གྲོས་གཞི་བཏོན་ཡོད་ལ། ནང་དོན་ཐད་བོད་ལྗོངས་ཀྱི་དཔལ་འབྱོར་སྤྱི་ཚོགས་འཕེལ་རྒྱས་དང་། དམངས་འཚོ་ལེགས་བཅོས། སྤྱི་ཚོགས་འགན་སྲུང་ལ་ཤུགས་སྣོན་རྒྱག་པ་སོགས་ཚུད་ཡོད་པ་རེད།
མི་རིགས་ལས་རིགས་སྡེའི་རྒྱལ་ཡོངས་སྲིད་གྲོས་ཀྱི་ཨུ་ཡོན་བློ་བཟང་བསམ་གཏན་ནི་ལོ་རེར“གྲོས་གཞི་འདོན་མཁན་གཙོ་གྲས”ཡིན་པ་དང་། ད་རེས་ཀྱང་གྲོས་གཞི5བཏོན་པ་རེད། ཁོང་གིས“ངས་དེའི་ནང་ནས་གྲོས་གཞི་གཅིག་ནི་གཞིས་རྩེའི་ལྕགས་ལམ་མངའ་རིས་སུ་བསྲིངས་པའི་སྐོར་ཡིན་ལ། གང་ལགས་ཞེ་ན། འདི་ལྟར་བགྱིས་ཚེ་མངའ་རིས་ཀྱི་དཔལ་འབྱོར་དང་། ཡུལ་སྐོར། སྤྱི་ཚོགས་སོགས་ཕྱོགས་གང་ཅིའི་ཐད་ཀྱི་འཕེལ་རྒྱས་ལ་སྐུལ་འདེད་ཧ་ཅང་ཆེན་པོ་ཐེབས་སྲིད་པ་རེད”ཟེར།
འགྲིམ་འགྲུལ་གྱི་རྨང་གཞིའི་འཛུགས་སྐྲུན་སྐོར་ལ་ལྷོ་ཁ་གྲོང་ཁྱེར་མཚོ་སྣ་རྫོང་གི་མོན་པ་རིགས་ཀྱི་ཨུ་ཡོན་ཚེ་སྒྲོལ་གྱིས་ཀྱང་གྲོས་གཞི་ཞིག་ཕུལ་ཡོད་དེ།ཁོ་མོས“ངའི་གྲོས་གཞི་ནི་མཚོ་སྣ་རྫོང་རྫོང་གི་མཐའ་མཚམས་ལམ་ཆེན་འཛུགས་སྐྲུན་ཏེ་རྣམ་གྲངས་འཛུགས་སྐྲུན་བྱ་རྒྱུའི་སྐོར་ཡིན་ལ། དེ་ནི་མཐའ་མཚམས་ཤང་6དང་འབྲེལ་ཡོད་ཅིང་། ཤང6དང་ཁྱད་པར་དུ་ལྷོ་བྲག་རྫོང་དཔལ་ཚལ་ཤང་ལ་མང་ཚོགས་ཀྱིས་རེ་སྒུག་ཆེན་པོ་བྱེད་ཀྱི་འདུག”ཅེས་ཟེར།
འགན་ནུས་སྒྲུབ་ཡུན་ལོ་ངོ15ལ་ཉེ་བའི་རིང་།ཨུ་ཡོན་ཧང་ཅུས་ཧྥིང་གིས་མི་རིགས་གསོ་རིག་སྲུང་སྐྱོབ་དང་འཕེལ་རྒྱས་སྐོར་གྱི་གྲོས་གཞི་འབོར་ཆེན་བཏོན་ཡོད་པ་དང་། ད་ལོར་ཁོ་མོས་གྲོས་གཞི9བཏོན་ཡོད་ཅིང་དེ་དག་ཚང་མ་ནི་སྨན་བཅོས་འཕྲོད་བསྟེན་ལས་དོན་དང་འབྲེལ་ཡོད་པ་རེད།“ ལོ་མང་རིང་རེ་སྒུག་ཆེན་པོ་བྱས་པའི་ཀྲུང་ལུགས་གསོ་རིག་སྨན་རྫས་ཀྱི་བཅའ་ཁྲིམས་གཞི་ནས་ཁྱབ་བསྒྲགས་བྱས་ཟིན་པ་རེད། ང་ཚོས་ནི་མི་རིགས་གསོ་རིག་གི་གསུང་རབ་དཀར་ཆག་ཇི་ལྟར་མགྱོགས་མྱུར་ངང་གསར་སྤེལ་བྱེད་པ་སོགས་ཀྱི་གནད་དོན་ཐད་དམིགས་བསལ་དོ་སྣང་བྱེད་ཀྱི་ཡོད་དེ། བཅའ་ཁྲིམས་འདིའི་ནང་དུ་དེའི་སྐོར་ལ་གཞི་ནས་འགྲེལ་བརྗོད་ཞིབ་ཕྲ་གནང་ཡོད་པ་རེད། ད་རེས་ཀྱི་གྲོས་གཞི་ནི་སྨན་རྫས་དོ་དམ་ཅུས་ཀྱིས་མི་རིགས་ས་ཁུལ་ཁག་གི་་སྨན་རྫས་དོ་དམ་ཅུས་ལ་མངགས་བཅོལ་བརྒྱུད་ས་གནས་དེ་གའི་ཆེད་མཁས་རྩ་འཛུགས་བྱས་ཐོགས་ལས་ཀ་འདི་དག་སྤེལ་རྒྱུ་དེ་ཡིན་ལ། དོན་འདི་སྔ་ཙམ་ནས་ཐག་གཅོད་པ་ལས་འགྱངས་ཚེ་འགྲིག་གི་མི་འདུག”ཟེར།
ད་ལོར་བོད་ལྗོངས་ཀྱི་ཨུ་ཡོན་གྱི་གྲོས་གཞི་ལས་གྲོས་གཞི17ལ་མིང་ཐོ་མཉམ་འགོད་བྱས་ཡོད་པ་རེད། རྒྱལ་ཡོངས་སྲིད་གྲོས་ཀྱི་ཨུ་ཡོན། མངའ་རིས་ས་ཁུལ་གྱི་སྲིད་གྲོས་ཀྱི་ཀྲུའུ་ཞི་གཞོན་པ་བློ་བཟང་བསམ་གཏན་གྲོས་གཞི་འདོན་མཁན་ཐོག་མ་གནང་པའི“བོད་ལྗོངས་ཀྱི་མཐའ་མཚམས་ས་ཁུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལས་དོན་ལ་རྒྱབ་སྐྱོར་སྐོར་གྱི་གྲོས་གཞི“ཨུ་ཡོན་ཚོའི་ཁྲོད་གདེང་འཇོག་གང་ལེགས་གནང་ཡོད་ཅིང་། བོད་ལྗོངས་ཀྱི་ཨུ་ཡོན12གྱིས་གྲོས་གཞིའི་སྟེང་མིང་བཀོད་ཡོད་པ་རེད།
ཨུ་ཡོན་བསོད་ནམས་རྡོ་རྗེས་ད་ལོར“བོད་སྐྱོར་ལས་ཀའི་བསམ་ཕྱོགས་གསར་གཏོད་བྱས་ཏེ། བོད་ལྗོངས་ཀྱི་ཐོན་ལས་དབུལ་སྐྱོར་ལ་ནུས་ཤུགས་གསར་པ་སྣོན་པའི་སྐོར་གྱི་བསམ་འཆར》དང《 བོད་ལྗོངས་ཀྱི་ཀྲུང་དབྱང་ནོར་སྲིད་ཀྱི་ནགས་ཚལ་སྣོད་བཅུད་ཕན་འབྲས་ཁ་གསབ་ཐེབས་རྩའི་སྲིད་ཇུས་ལ་དབྱེ་བ་ཡོད་པའི་ཐོག་ནས་དོ་དམ་གྱི་གྲོས་གཞི》 བཏོན་ཡོད་ཅིང་། དེར་ཡང་ཚང་མས་མཉམ་དུ་མིང་ཐོ་བཀོད་ཡོད་པ་རེད། དེ་དང་ཆབས་ཅིག བོད་ལྗོངས་ཀྱི་ཨུ་ཡོན་གྱིས་གཞན་ད་དུང་མཐའ་འཁོར་གྱི་ཞིང་ཆེན་དང་གྲོང་ཁྱེར་ནས་ཡོང་བའི་ཨུ་ཡོན་དང་མཉམ་དུ་གྲོས་གཞིར་མིང་ཐོ་བཀོད་ཡོད་དེ། 《ཡུན་ནན་གུང་ཧྲན་རྫོང་ནས་བོད་རང་སྐྱོང་ལྗོངས་ཉིང་ཁྲི་གྲོང་ཁྱེར་རྫ་ཡུལ་རྫོང་བར་གཞུང་ལམ་འཛུགས་བསྐྲུན་སྐོར་གྱི་གྲོས་གཞིའི》སྟེང་། ཡུན་ནན་གྱི་རྒྱལ་མོ་རྔུལ་ཆུ་ཁུལ་ཡོང་བའི་རྒྱལ་ཡོངས་སྲིད་གྲོས་ཀྱི་ཨུ་ཡོན་ལི་ཡིའུ་ཞང་དང་ཉིང་ཁྲི་ནས་ཡོང་བའི་རྒྱལ་ཡོངས་སྲིད་གྲོས་ཀྱི་ཨུ་ཡོན་སྐལ་བཟང་སྒྲོལ་དཀར་སོགས་ཨུ་ཡོན་གྱིས་མིང་ཐོ་མཉམ་དུ་བཀོད་ཡོད་པ་རེད།
རང་སྐྱོང་ལྗོངས་སྲིད་གྲོས་གཞུང་ལས་ཐིན་ཞིབ་འཇུག་ཁང་གི་ཀྲུའུ་རེན་གཞོན་པ་དར་དགའ་ཡིས། ཨུ་ཡོན་རྣམས་ཀྱིས་འགན་དབང་མཇུག་བསྡུ་བའི་ལོར་སེམས་ལྷོད་གཡེང་མ་གནང་པར། ཏང་དང་རྒྱལ་ཁབ་དང་དེ་བཞིན་བོད་ཀྱི་ལྟེ་བའི་ལས་དོན་ལ་དམ་པོར་དམིགས་ཏེ་མུ་མཐུད་དུ་ནུས་ཤུགས་འདོན་པ་དང་། ཧུར་ཐག་སྒོས་གྲོས་གཞི་དང་འགན་ནུས་སྒྲུབ་པའི་ཐད་བྱེད་ཐབས་བཏོན་པ་དང་། ད་ལོའི་ཚོགས་ཆེན་དུ་ཕུལ་བའི་གྲོས་གཞིར་དཔལ་འབྱོར་འཛུགས་སྐྲུན་དང་། ཆབ་སྲིད་ལེགས་སྐྱོང་། རིག་གནས་དར་སྤེལ། སྤྱི་ཚོགས་ལེགས་སྐྱོང་། སྣོད་བཅུད་ཤེས་དཔལ་འཛུགས་སྐྱོང་སོགས་ཐད་ཀྱི་ནང་དོན་ཚུད་ཡོད་ཅིང་། གྲོས་གཞིའི་སྤྱིའི་ཁྱད་ཆོས་ནི་དམིགས་ས་མཐོ་བ་དང་། བརྟག་དཔྱད་ཞིབ་འཇུག་གཏིང་ཟབ་པ། བརྩེ་གདུང་དྲག་པོ་ལྡན་པ་བཅས་དང་།གྲོས་གཞི43 ནི་བོད་ལྗོངས་ཀྱི་ཨུ་ཡོན་རྣམ་གྱིས་བོད་ལྗོངས་ཀྱི་མི་རིགས་ཁག་གི་མང་ཚོགས་ཁྲི300ལྷག་ཙམ་ཕུལ་བའི་རྒྱུགས་འབྲས་ཤིག་རེད་ཅེས་ངོས་འཛིན་བྱེད་གི་འདུག
དེ་དང་ཆབས་ཅིག་གསར་འགོད་པས་ཤེས་རྟོགས་བྱུང་བར་གཞིགས་ན། བོད་ལྗོངས་ཀྱི་རྒྱལ་ཡོངས་སྲིད་གྲོས་ཨུ་ཡོན་གྱིས་འགན་ནུས་སྒྲུབ་ཡུན་ལོ་ལྔའི་ནང་ཁྱོན་བསྡོམས་གྲོས་གཞི247ཕུལ་ཡོད་ལ། དེ་ལས་ཐེངས་དང་པོར45དང་། ཐེངས་གཉིས་པར54ཐེངས་གསུམ་པ65ཐེངས་བཞི་བར40བཅས་སོ།


text:
རྒྱ་གར་ནང་གི་བོད་མི་སྐྱབས་བཅོལ་བ་ཚོར་ཁྲིམས་ལྟར་ཆ་རྐྱེན་ཚང་ཚེ་རྒྱ་གར་གྱི་མི་སེར་ཐོབ་ཐང་སྤྲོད་རྒྱུར་གཞུང་གིས་དྭངས་ལེན་བྱས་འདུག
ལོ་སྔོན་མའི་ནང་རྒྱ་གར་གྱི་རྒྱལ་ས་ལྡི་ལིའི་ནང་རྟེན་གཞི་བྱེད་པའི་མཐོ་རིམ་ཁྲིམས་ཁང་ཞིག་གིས། རྒྱ་གར་ནང་སྐྱེས་པའི་བོད་མི་སྐྱབས་བཅོལ་བ་ཁག་ཅིག་ལ་རྒྱ་གར་གྱི་མི་སེར་ཐོབ་ཐང་ལག་འཁྱེར་སྤྲོད་དགོས་པའི་བཀའ་རྒྱ་བཏང་བ་དེར་ད་ཆ་རྒྱ་གར་ཕྱི་སྲིད་ལྷན་ཁང་གིས་བརྩི་བཀུར་དྭངས་ལེན་ཞུ་རྒྱུ་ཡིན་པའི་གསལ་བསྒྲགས་གནང་འདུག
དེ་ཡང་རྒྱ་གར་ནང་ཡོད་པའི་བོད་མི་སྐྱབས་བཅོལ་རྣམས་ད་བར་རྒྱལ་ཁབ་དེའི་ནང་གནས་སྡོད་བྱ་རྒྱུ་དང་། དེ་བཞིན་ཕྱིའི་རྒྱལ་ཁབ་དུ་བསྐྱོད་སྐབས་རྒྱ་གར་གཞུང་གིས་ངོ་སྤྲོད་ལག་འཁྱེར་སྤྲོད་སྲོལ་ཡོད་པ་ལས། རྒྱལ་ཁབ་དེའི་མི་སེར་གྱི་ཐོབ་ཐང་སྤྲོད་སྲོལ་མེད་ཀྱང༌། འདས་པའི་ལོ་ཤས་རིང་བོད་མི་གཞོན་སྐྱེས་ཁག་གཅིག་གིས་རྒྱ་གར་གྱི་ཁྲིམས་ཁང་ནང་རྩོད་ལེན་བྱས་པའི་འབྲས་བུར་ཕྱི་ལོ་ ༢༠༡༦ ལོའི་ཕྱི་ཟླ་ ༩ པའི་ནང་རྒྱལ་ས་ལྡི་ལིའི་ནང་ཡོད་པའི་མཐོ་རིམ་ཁྲིམས་ཁང་ཞིག་གིས་ཕྱི་ལོ་ ༡༩༥༠ ཐམ་པའི་ཕྱི་ཟླ་ ༡ པོའི་ཚེས་ ༢༦ ནས་ ༡༩༨༧ ལོའི་ཕྱི་ཟླ་ ༧ པའི་ཚེས་ ༡ གི་དུས་ཡུན་ནང་ཚུད་རྒྱ་གར་ནང་སྐྱེས་པའི་བོད་མི་སྐྱབས་བཅོལ་བ་ཚོར་ཡུལ་དེའི་མི་སེར་བྱེད་ཆོག་པའི་ཐོབ་ཐང་དང་། དེ་བཞིན་རྒྱལ་ཁབ་གཞན་ལ་འགྲུལ་བསྐྱོད་བྱ་རྒྱུར་རྒྱ་གར་གྱི་ཕྱི་བསྐྱོད་ལག་འཁྱེར་ཞུ་རྒྱུའི་ཐོབ་ཐང་ཡོད་པའི་བཀའ་རྒྱ་བཏང་ཡོད་པ་དེར། ད་ཆ་རྒྱ་གར་གྱི་ཕྱི་སྲིད་ལྷན་ཁང་གིས་བརྩི་བཀུར་དྭངས་ལེན་ཞུ་རྒྱུའི་ཁས་ལེན་གནང་བ་མ་ཟད། ཆེ་མཐོའི་ཁྲིམས་ཁང་གི་བཀའ་རྒྱ་དེ་འདི་ལོའི་ཕྱི་ཟླ་ ༣ པ་ནས་བཟུང་ལག་བསྟར་གནང་འགོ་བཙུགས་ཡོད་པའི་སྐོར་ཕྱི་སྲིད་ལྷན་ཁང་གིས་ཆེ་མཐོའི་ཁྲིམས་ཁང་གི་ཁྲིམས་དཔོན་ Sanjeev Sachdeva མཆོག་ལའང་བརྡ་ལན་ཕུལ་ཚར་བ་ཡིན་ཅེས་གསུངས་འདུག། དེ་བཞིན་ད་ལམ་གྱི་ཐག་གཅོད་དེ་ཡིས་བོད་མི་གཞོན་སྐྱེས་སྟོང་ཕྲག་མང་པོར་སྒེར་གྱི་ལས་དོན་གཉེར་རྒྱུ་དང་། ཕན་ཚུན་འགྲུལ་བསྐྱོད་བྱ་རྒྱུར་ཕན་ཐོགས་ཆེན་པོ་ཡོང་རྒྱུ་ཡིན་པ་རྒྱ་གར་གྱི་དུས་བབ་ (The Times of India) གསར་ཤོག་ཐོག་གནས་ཚུལ་སྤེལ་འདུག
གསར་འགོད་པ་ངག་ཆོས།


text:
མི་དམངས་དྲ་བའི་འཕྲིན། ཟླ་9ཚེས་4ཉིན། རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ཞ་མོན་དུ་ཀྲུང་གོར་གསར་དར་ཁྲོམ་རའི་རྒྱལ་ཁབ་དང་འཕེལ་རྒྱས་འགྲོ་བཞིན་པའི་རྒྱལ་ཁབ་དབར་གྱི་སྐད་ཆ་ཤོད་རེས་ཀྱི་ཚོགས་འདུར་ཕེབས་པའི་མོ་ཞི་ཁོའི་ཙུང་ཐུང་ཕེ་ཉི་ཡ་དང་མཇལ་འཛོམས་གནང་བ་རེད།
ཞི་ཅིན་ཕིང་གིས། ཀྲུང་གོ་དང་མོ་ཞི་ཁོ་རྒྱལ་ཁབ་གཉིས་ཀྱིས་དུས་བསྟུན་འཕེལ་རྒྱས་དང་སྐད་ཆ་ཤོད་རེས་གཏིང་ཟབ་བྱས་ནས་འཐབ་ཇུས་མཉམ་ལས་ཀྱི་ཆུ་ཚད་མཐོ་རུ་གཏོང་དགོས། ཕྱོགས་གཉིས་ཀྱིས་འཐབ་ཇུས་ཀྱི་སྦྲེལ་མཐུད་ལ་ཤུགས་སྣོན་རྒྱག་དགོས་པ་དང་། དུས་བབ་གསར་པ་དང་བསྟུན་ནས་སོ་སོའི་ལེགས་ཆ་གཅིག་སྡུད་བྱས་ནས་ཀྲུང་གོ་དང་མོ་ཞི་ཁོར་ཁྱབ་པ་བྱེད་དགོས་པ་མ་ཟད། ས་ཁུལ་ལ་ཁྱབ་པའི་མཁོ་སྤྲོད་འབྲེལ་ཐག་འཛུགས་སྐྱོང་བྱས་ཏེ་རྒྱལ་ཁབ་གཉིས་ཀྱི་དཔལ་འབྱོར་མཉམ་ལས་ཀྱི་འགྲན་རྩོད་ནུས་པ་ཆེ་རུ་གཏོང་དགོས། ཀྲུང་གོ་ཕྱོགས་ཀྱིས་མོ་ཞི་ཁོའི་ཕྱོགས“རྒྱུད་གཅིག་ལམ་གཅིག”གི་འཛུགས་སྐྲུན་སྒྲོམ་གཞིའི་ནང་གི་མཉམ་ལས་ནང་གཏིང་ཟབ་ཞུགས་ནས“རྒྱུད་གཅིག་ལམ་གཅིག”གི་འཛུགས་སྐྲུན་དེ་ལ་ཏིང་མེ་གླིང་དུ་རང་བཞིན་རྒྱ་བསྐྱེད་བྱེད་པའི་མཚམས་ཚིགས་གལ་ཆེན་དུ་འགྱུར་རྒྱུར་དགའ་བསུ་ཞུ་རྒྱུ་ཡིན། ཕྱོགས་གཉིས་ཀྱིས་ས་ཁོངས་ཀྱི་མཉམ་ལས་ལ་ཤུགས་སྣོན་བརྒྱབ་ནས་ཨེ་ཤེ་ཡ་དང་ཞི་བདེ་རྒྱ་མཚོ་ཆེ་མོའི་ཁུལ་གྱི་རང་མོས་ཉོ་ཚོང་ཁུལ་གྱི་འཛུགས་སྐྲུན་ལ་ཁྲིད་སྟོན་དང་སྐུལ་འདེད་ཧུར་ཐག་གཏོང་རྒྱུ་དང་། ཀྲུང་གོ་ཕྱོགས་ཀྱིས་ཀྲུང་གོ་དང་མོ་ཞི་ཁོའི་འབྲེལ་བའི་འཕེལ་རྒྱས་ཀྱིས་ཀྲུང་གོ་དང་ལ་ཏིང་མེ་གླིང་གི་ལས་དབང་གཅིག་མཐུན་འདུས་གྲུབ་གཏོད་པའི་བརྒྱུད་རིམ་ནང་དཔེ་སྟོན་སྣེ་ཁྲིད་ཀྱི་ནུས་པ་འདོན་རྒྱུར་རེ་སྒུག་བྱེད་ཀྱི་ཡོད། ཕྱོགས་གཉིས་ཀྱིས་རྒྱལ་སྤྱིའི་གཞོགས་འདེགས་ལ་ཤུགས་སྣོན་བརྒྱབ་ནས་བློ་བརྟན་འགྱུར་མེད་ངང་ཉོ་ཚོང་དང་མ་འཇོག་རང་མོས་ཅན་དང་སྟབས་བདེ་ཅན་དུ་འགྱུར་རྒྱུར་སྐུལ་མ་གཏོང་དགོས་པ་དང་། ཕྱོགས་མང་རིང་ལུགས་མཐའ་འཁྱོངས་ཀྱིས་ཕྱོགས་མང་སྒྲིག་སྲོལ་གྱི་དབང་གྲགས་རང་བཞིན་དང་ནུས་ལྡན་རང་བཞིན་སྲུང་སྐྱོང་བྱེད་དགོས་ཞེས་གསུངས།


text:
ང་རང་ད་ལོ་ལོ་གྱ་བདུན་ལ་སོན་ཡོད་ཅིང་། ལོ་བདུན་ནས་དཔེ་ཀློག་གི་འགོ་བརྩམས་ཤིང་། ད་བར་ལོ་གྱ་བཅུ་ལྷག་བཀླགས་སོང་བ་རེད། དུས་ཚོད་འདི་དག་གི་རིང་ལ་སྤྱ… ཞིབ་ཏུ་ཀློག →
(པེ་ཅིན་སློབ་ཆེན་གྱི་འཆད་ཁྲིད་སྤྱི་སྟེགས་ལས་བཏུས།) གཅེས་ཕྲུག་དགའ་བོ། དུས་ཀྱི་གོམ་བགྲོད་དང་བསྟུན་ཏེ་བསྐྱར་དུ་སློབ་དུས་གསར་པ་ཞིག་འགོ་ཚུགས་པའི་… ཞིབ་ཏུ་ཀློག →
当珊文.铃木(SevernCullis-Suzuki)ནི་འཛམ་གླིང་ན་གཞོན་ཁོར་ཡུག་སྲུང་སྐྱོབ་ཀྱི་དཔའ་བོ་ཞིག་རེད་ལ་སྐབས་དེ་དུས་འཛམ་གླིང་ཐོག་གི་གཏམ་བཤད་གནང་མཁན་ལོ་ན་ཆུང་ཤ… ཞིབ་ཏུ་ཀློག →
(ལ་རྩེ་དཔེ་མཛོད་ཁང་གི་གསལ་བསྒྲགས་སླད་འདིར་བཀོད་པའོ།། འདི་ནི་བསྟན་བཅོས་འདི་དག་བོད་སྐད་དུ་བསྒྱུར་བཞིན་ཡོད་སྟབས་ལོ་ཙ་བ་རྣམས་ཀྱིས་དེ་ལུགས་ཐུགས་འ… ཞིབ་ཏུ་ཀློག →
བོད་ཀྱི་ལོ་རྒྱུས་སྟེང་སྟོད་སིལ་ཆད་དང་སྨད་སིལ་ཆད་གཉིས་ཡོད་པ་ལས་སྟོད་སིལ་ཆད་ནི་དབང་མཛད་བཅུ་དང་རྒྱལ་ཕྲན་སིལ་མ་བཅུ་གཉིས་ཀྱི་སྐབས་ཡིན་མོད།དེའི་སི… ཞིབ་ཏུ་ཀློག →
《འབྲུག་གི་ཞི་ལ》 I’m not going to make movies that tell children, “You should despair and run away.” བདག་གིས་གློག་བརྙན་དཔར་བ་ནི་བྱིས་པ་རྣམས་ལ… ཞིབ་ཏུ་ཀློག →
___ཨེས་ལཱིས ཝིའེ་སཱེལ་1གྱི་གཏམ་བཤད། སྲིད་འཛིན་མཆོག་དང་། ལྕམ་ཆེན་ཁི་ལིན་ཀྲོན། གྲོས་ཚོགས་ཀྱི་འཐུས་མི་དང་། གཞུང་ཚབ་ཆེན་མོ། ཆེད་མངགས་སྐུ་ཚབ་ཧོལ་… ཞིབ་ཏུ་ཀློག →
བན་མེང་ཀང་། འགྲོ་འོང་དང་འབྲེལ་འདྲིས།མཉམ་འགྱུར་ཁྲོད་ཀྱི་རིག་གནས་མཐུན་མིན་གྱི་རྣམ་འགྱུར་ལ་སྣང་ཆུང་མི་བྱེད་རོགས། བན་མེང་ཀང་། ནུབ་བྱང་དགེ་ཐོན་སླ… ཞིབ་ཏུ་ཀློག →
ཉེ་ཆར་གཟུགས་པོ་བདེ་ཐང་ཡིན་པ་འཚམ་འདྲི་དང་བཅས་ཆབས་ཅིག་ཏུ་ཉིད་ཀྱི་དྲི་བ་ལ་ལན་དུས་ལྟར་སྟེར་མ་ཐུབ་པ་ལ་དགོངས་དག་ཞུས་པ་ཡིན། 1 ཉི… ཞིབ་ཏུ་ཀློག →
གཅིག དེ་རིང་ངས་འདི་ནས་ཉེ་ཆར་རྒྱལ་སྤྱིའི་སྟེང་ལ་རིན་གོང་ཆེས་ཆེ་བའི་གཡང་གཟི་ཆུ་མིག་དྲུག་པ… ཞིབ་ཏུ་ཀློག →
འབར་གཟི་བྱ་བ་ནི། གནའ་དུས་སུ་འབར་མའི་རྒྱལ་ཁབ་ནས་ཐོན་པའི་གཟི་རིགས་འདྲ་མིན་ཁག་ལ་ཟེར་ཞིང་། དེང་སང་ཀྲུང་གོའི་ཚོང་རའི་ཁྲོད་དུ་འབ… ཞིབ་ཏུ་ཀློག →
སྤྱི་ལོ་2017ལོའི་ཟླ་4ཚེས་19ཉིན། སི་ཝེ་ཏེན་རྒྱལ་ཁབ་ཀྱི་མིའི་རིགས་རིག་པ་དང་ས་ཁམས་རིག་པའི་མཐུན་ཚོགས་ཀྱི་ཐག་བཅད་བཞིན། སི་ཝེ་ཏེན་རྒྱལ་ཁབ་ཀྱི་རྒྱལ… ཞིབ་ཏུ་ཀློག →
གོང་འཁོད་ཀྱི་ནང་དོན་རྣམས་ནི། ཁེ་ཉིན་ཞིག་ལ་ས་རྫི་ནག་པོ་ཟེར་བ་ཞིག་གིས་ངའི་སྐད་འཕྲིན་གྱི་རྩོམ་ཡིག་གཅིག་གི་ཞབས་སུ་མཆན་བཏབ་པའི་སྐབ… ཞིབ་ཏུ་ཀློག →
ཡོངས་དགེ་མི་འགྱུར་རིན་པོ་ཆེ་མཆོག་གི་ལོ་རྒྱུས་སྙིང་བསྡུས། ༡༩༧༥ལོར་བལ་ཡུལ་དུ་སྐུ་འཁྲུངས། ཆུང་དུས་སྒོམ་གྱི་སྐོར་ལ་དམིགས་བསལ་སྤྲོ་སྣང་ཡོད་པ་མ་ཟད… ཞིབ་ཏུ་ཀློག →
《ང་ནི་ཡར་འབྲོག་གཡུ་མཚོའི་ནང་གི་ཉ་ཞིག་ཡིན》 གྱི་མི་སྣ་དབྱེ་ཞིབ་དང་བརྗོད་སྙིང་ལ་རགས་ཙམ་དཔྱད་པ། གླེང་གཞི། དེ་ཡང《ང་ནི་ཡར་འབྲོག་གཡུ་མཚོའི་ནང་གི… ཞིབ་ཏུ་ཀློག →
——— 《ཉི་ཧོང་ཆོས་འབྱུང་ཕྱོགས་བསྡུས》ཀྱི་ལྷན་ཐབས་རང་གིས་མཐོང་སྣང་དེང་སང་ཉི་ཧོང་ནང་པ། ཉི་ཧོང་ནང་པའི་ཆོས་ལུགས་ཆེ་ཁག་རེར་གདན་ས་འགའ་ཤས་དང་། གཞིས་དག… ཞིབ་ཏུ་ཀློག →
ཉིན་ཤས་སྔོན། པོད་ཕྲན་ཐོག་བརྙན་ཐུང་ཞིག་ཁྱབ་སྤེལ་ཆེན་པོ་བྱུང་འདུག དེ་ནི་ཟ་ཁང་དུ་ཟ་མ་བཟའ་བར་འགྲོ་མི་དགོས་པར་རང་ཁྱིམ་དུ་སྐྱེལ་མཁན་གྱི་སྐྱེས་པ་ཞ… ཞིབ་ཏུ་ཀློག →
>གི་སྔོན་གླེང་གི་ཚབ་ཏུ་བྲིས། ཧོར་གཙང་འཇིགས་མེད།[ཨ་རི།] དང་བོ། སྤྱི་བཤད་མདོར་བསྡུས། ལོ་རབས་བརྒྱད་ཅུ་བ… ཞིབ་ཏུ་ཀློག →
སྤྱིར་བཤད་ན་བོད་ཀྱི་རི་མོའི་ལོ་རྒྱུས་བྱ་བ་ནི་རྒྱ་ཆེ་ཞིང་གཏིང་ཟབ་པ་དེ་འདྲ་ཞིག་ཡིན་པས། ང་ཚོས་འདིར་ཉིན་གཉིས་གསུམ་ལ་བཤད་ཐུབ་པ་ཞིག་མ་རེད། དེ་རིང་… ཞིབ་ཏུ་ཀློག →
ཡིག་སྒྱུར་བ། ཁང་གསར་བུ་མོ། དེ་སྔོན་རྒྱ་ནག་གི་དཔྱད་བརྗོད་པ་གྲགས་ཅན་མཱ་ཡུན་གྱིས་ལོ་བཅུའི་རྗེས་སུ་མཆིན་པའི་སྐྲན་ནད་དང་། གློ་བའི་སྐྲན་ནད། ཕོ་སྐྲ… ཞིབ་ཏུ་ཀློག →
དགེ་འདུན་ཆོས་འཕེལ་ནི་སྐབས་དེའི་བླ་མ་དང་། དགེ་བཤེས། ཆོས་གྲོགས། འཁྱམ་རོགས། མཛའ་རོགས། ཡུལ་མི་སོགས་ཀྱི་སེམས་ནང་དུ་མི་ག་འདྲ་ཞིག་ཡིན་ནམ། བཅར་འདྲི་… ཞིབ་ཏུ་ཀློག →
མནའ་འབྲེལ་རྒྱལ་ཁབFederation ཡིན་ན་འདྲ་མཉམ་འབྲེལ་མཐུན་ཚོགས་confederation ཡིན་ན་འདྲ། ཚང་མ་ཐུན་མོང་གི་ཁེ་ཕན་ལ་དམིགས་ནས་བཙུགས་པའི་ཆབ་སྲིད་ཀྱི་ལམ… ཞིབ་ཏུ་ཀློག →
ངའི་མིང་ལ་དོན་འགྲུབ་ཟེར། ཕ་ཡུལ་ཚ་ཁོ་ཁྲོ་ཆུ་ནས་ཡིན། དོ་ནུབ་ང་ལ་དུས་ཚོད་སྟོང་བ་ཡོད། ཆུང་མ་དང་ཕྲུ་གུ་གཉིས་ནང་ལ་མེད། ཁོང་ཚོ་ཆུང་མའི་ཕ་མའི… ཞིབ་ཏུ་ཀློག →
ལོ་ངོ་བཅུ་ལྷག་ཙམ་རིང་དུ་འཛམ་གླིང་གྲགས་ཅན་ཕྱུག་བདག་ཨང་དང་པོའི་མཚན་སྙན་ཐོབ་མཁན། མ་ཟད། ཕུལ་དུ་བྱུང་བའི་སྐྱེས་ཐོབ་ཤེས་རབ་ཀྱི་ནུས་པ་ལྡན་ཞིང་དངུལ་… ཞིབ་ཏུ་ཀློག →
© 2018 བཙན་པོ་དྲ་བ། — Powered by WordPress — 青ICP备17000686号
Theme by Anders Noren — ཀླད། ↑


text:
སྤྱི་ཚོགས་རིང་ལུགས་ཀྱི་རིན་ཐང་ལྟ་བ་སྐྱེད་སྲིང་དོན་འཁྱོལ་བྱེད་ཐབས།
སྤེལ་དུས། 2016-09-01
སྤྱི་ཚོགས་རིང་ལུགས་ཀྱི་རིན་ཐང་ལྟ་བ་སྐྱེད་སྲིང་དོན་འཁྱོལ་བྱེད་ཐབས་ནི་འཚམ་མཐུན་བྱ་གཞག་ཡང་དག་ཕྱོགས་ལ་འཁྲིད་པའི་ལམ་སྟོན་སྒྲོན་མེ་དང་གོང་དུ་འཕེལ་བའི་འགུལ་ཤུགས་ཡིན།
ལྗགས་རྩོམ་འདི་ནི་ཀྲུང་གོ་བོད་བརྒྱུད་མཐོ་རིམ་ནང་བསྟན་སློབ་གླིང་གི་དགེ་སློབ་རྣམས་ཀྱིས་《སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་ཐབས་སྐོར་གྱི་བསམ་འཆར་》སློབ་སྦྱོང་བྱེད་པའི་ཚོགས་འདུའི་ཐོག་གླིང་གཙོ་ཀུན་མཁྱེན་འཇམ་དབྱངས་བཞད་པ་མཆོག་ནས་གནང་བའི་གསུང་བཤད་ཀྱི་ནང་དོན་གནད་བཏུས་ཡིན།
འཇམ་བཞད་བློ་བཟང་འཇིགས་མེད་ཐུབ་བསྟན་ཆོས་ཀྱི་ཉི་མས།
(2014ལོའི་ཟླ་2ཚེས་24ཉིན།)
ན་ནིང་ཟླ་12པར། ཀྲུང་གུང་ཀྲུང་དབྱང་གཞུང་ལས་ཁང་གིས་《སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་ཐབས་སྐོར་གྱི་བསམ་འཆར་》འགྲེམས་བསྒྲགས་གནང་བ་རེད།《བསམ་འཆར་》ནང་ཕྱོགས་དྲུག་གི་ཐད་ནས་ཞིབ་ཕྲའི་དགོངས་འཆར་དོན་ཚན་ཉེར་གསུམ་བཏོན་གནང་ཡོད། འདི་ནི་ཏང་གི་ཚོགས་ཆེན་བཅོ་བརྒྱད་པའི་དགོངས་དོན་དོན་འཁྱོལ་གཏིང་ཟབ་བྱེད་པའི་བྱེད་ཐབས་གལ་ཆེན་ཞིག་ཡིན་པ་མ་ཟད། རང་རེའི་རྒྱལ་ཁབ་ཀྱི་དོན་དངོས་དང་ཡོངས་སུ་མཐུན་པ་ཞིག་ཡིན་པས། ད་ཡོད་དང་འབྱུང་འགྱུར་གང་ལ་བསམ་ན་ཡང་དོན་སྙིང་གཏིང་ཟབ་ལྡན་པ་ཞིག་རེད།《བསམ་འཆར་》ནང་། སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱ་རྒྱུ་ནི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བྱ་གཞག་རླབས་པོ་ཆེ་གོང་འཕེལ་དང་། ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་སྟེ་ཀྲུང་གོའི་ཕུགས་འདུན་མངོན་གྲུབ་བྱེད་པའི་འཐབ་ཇུས་ཀྱི་ལས་འགན་ཞིག་རེད། ཅེས་གསལ་སྟོན་གནང་ཡོད།
ཏང་གི་ཆོས་ལུགས་སྲིད་ཇུས་ཀྱི་གཟི་བརྗིད་འོད་ཟེར་འོག རྒྱ་བོད་ལྷོ་བརྒྱུད་དང་བཅས་པའི་རང་རྒྱལ་གྱི་ནང་བསྟན་ཆོས་ལུགས་རྣམས་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་བྱེད་པའི་ལམ་བུར་སྐྱོད་འགོ་ཚུགས་པ་རེད། སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་ཐབས་ནི། ནང་བསྟན་ཆོས་ལུགས་དང་སྤྱི་ཚོགས་རིང་ལུགས་ཀྱི་སྤྱི་ཚོགས་ཕན་ཚུན་འཚམ་མཐུན་བྱེད་པའི་བྱ་གཞག་འདི་ཉིད་ཡང་དག་ཕྱོགས་ལ་འཁྲིད་སྟོན་བྱེད་པའི་སྒྲོན་མེ་དང་གོང་ནས་གོང་དུ་འཕེལ་བའི་འགུལ་ཤུགས་རེད། 《བསམ་འཆར་》ནང་། སྟོབས་འབྱོར། དམངས་གཙོ། ཡ་རབས། འཆམ་མཐུན་བཅས་ནི་རྒྱལ་ཁབ་ངོས་ཀྱི་རིན་ཐང་དམིགས་ཚད་ཡིན་པ་དང་། རང་དབང་། འདྲ་མཉམ། གཞུང་དྲང་། ཁྲིམས་ལྡན་བཅས་ནི་སྤྱི་ཚོགས་ངོས་ཀྱི་རིན་ཐང་འཛིན་སྟངས་ཡིན་ལ། རྒྱལ་གཅེས། ལས་བརྩོན། གཡོ་མེད། མཛའ་མཐུན་བཅས་ནི་སྤྱི་དམངས་སྒེར་གྱི་རིན་ཐང་ཚད་གཞི་ཡིན་པས། གོང་གསལ་ཚིག་ཁྱིམ་24ནི་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བའི་གཞི་རྩའི་ནང་དོན་ཡིན་པས། སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་པར་གཞི་འཛིན་སའི་རྨང་གཞིའི་ཚད་གཞི་ཞིག་མཁོ་འདོན་བྱས་པ་རེད། ཅེས་བཀའ་སློབ་གནང་ཡོད། ང་ཚོ་བོད་བརྒྱུད་ནང་བསྟན་ཆོས་ལུགས་ལས་རིགས་མི་སྣ་རྣམས་ཀྱིས་《བསམ་འཆར་》གྱི་དགོངས་དོན་སློབ་སྦྱོང་ནན་ཏན་གྱིས་དེར་གོ་བ་གཏིང་ཟབ་བླངས་ནས། བློ་བརྟན་འགྱུར་མེད་ཀྱི་སྒོ་ནས་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱས་ཏེ། བོད་བརྒྱུད་ནང་བསྟན་དང་སྤྱི་ཚོགས་རིང་ལུགས་ཀྱི་སྤྱི་ཚོགས་ཕན་ཚུན་འཚམ་མཐུན་བྱེད་པའི་གོམ་སྟབས་ཇེ་མགྱོགས་སུ་གཏོང་ཕྱིར་བྱས་རྗེས་སྔར་བས་མང་བ་འཇོག་དགོས།
རྒྱལ་གཅེས་ཆོས་གཅེས་ཀྱི་བོད་བརྒྱུད་ནང་བསྟན་ཆོས་ལུགས་ལས་རིགས་མི་སྣ་གསོ་སྐྱོང་བྱ་རྒྱུ་ནི་ང་ཚོ་ཀྲུང་གོ་བོད་བརྒྱུད་མཐོ་རིམ་ནང་བསྟན་སློབ་གླིང་གི་ལས་ཀ་གཙོ་བོ་ཡིན་པས། སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱ་རྒྱུ་ནི་ང་ཚོའི་འོས་འགན་གཡོལ་ཐབས་མེད་པ་ཞིག་རེད། དེས་ན་ང་ཚོ་ནང་བསྟན་སློབ་གླིང་གིས་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་པའི་བླ་ན་མེད་པའི་ལས་འགན་དེར་མཐོང་ཆེན་བྱས་ནས། དེ་འབྲེལ་གྱི་ལས་དོན་རྣམས་ལེགས་པར་བསྒྲུབས་ཏེ། ནང་བསྟན་སློབ་གླིང་ཞེས་བྱའི་སྐྱེད་མོས་ཚལ་འདིར་སྤྱི་ཚོགས་རིང་ལུགས་ཀྱི་རིན་ཐང་མེ་ཏོག་བཞད་ནས་འབྲས་བུ་སྨིན་ཐུབ་པ་བྱ་དགོས།《བསམ་འཆར་》ལ་སློབ་སྦྱོང་ནན་ཏན་བྱས་ནས་དེའི་དོན་གྱི་སྙིང་པོར་གོ་བ་གཏིང་ཟབ་བླངས་ཏེ། གང་འདྲ་ཞིག་ལ་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་ཟེར་བ་ཤེས་པར་བྱ་རྒྱུ་དང་། ཅི་འདྲ་བྱས་ནས་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱ་དགོས་པའི་སྐོར་ཤེས་པར་བྱ་རྒྱུ་ནི། ང་ཚོས་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་བྱེད་པའི་ལས་འགན་ཨང་དང་པོ་རེད། རང་རེའི་སློབ་གླིང་གི་དབུ་ཁྲིད་ལས་བྱེད་རྣམ་པ་དང་དགེ་བའི་བཤེས་གཉེན་རྣམས་ཀྱིས་རང་གིས་རང་ལ་རེ་བ་ནན་པོ་བཅོལ་ནས། དེ་དོན་སྔོན་ལ་སློབ་སྦྱོང་བྱས་ནས་གཞན་གྱི་སྔོན་ལ་འགྲོ་ཐུབ་པ་བྱ་དགོས། སྤྱི་ཚོགས་རིང་ལུགས་ཀྱི་རིན་ཐང་ལྟ་བ་སློབ་འཁྲིད་ཀྱི་ནང་དོན་ལ་བཀོད་སྒྲིག་བྱ་རྒྱུ་ནི་དེ་དོན་སློབ་མ་རྣམས་ཀྱི་ཐུགས་ལ་འཇགས་པར་བྱེད་པའི་ལམ་བུ་ཉག་གཅིག་དང་མཐུན་རྐྱེན་བླ་ན་མེད་པ་ཞིག་ཡིན་པས། ང་ཚོས་ངེས་པར་དུ་དེ་འབྲེལ་སྐོར་གྱི་དགེ་རྒན་དང་། སློབ་དེབ། སློབ་འཁྲིད་ལ་སོགས་ཀྱི་ལས་ཀ་རྣམས་ལེགས་པར་བསྒྲུབ་དགོས།《བསམ་འཆར་》ནང་སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་དང་། མི་ཚེའི་ལྟ་བ། ཀུན་སྤྱོད་ལྟ་བ་བཅས་གསལ་བཤད་གནང་ནས། བསམ་བློའི་ཁྱབ་ཁོངས་ཐོག་ནས་གང་འདྲ་ཞིག་ལ་སྤྱི་ཚོགས་རིང་ལུགས་ཟེར་བ་གསལ་བཤད་གནང་ཡོད། དེ་ཡང་ང་ཚོས་ཆོས་དོན་དགོངས་འགྲེལ་ལས་དོན་ལེགས་པར་སྒྲུབ་པའི་ལམ་སྟོན་སྒྲོན་མེ་ཞིག་ཡིན་པས། ང་ཚོས་《བསམ་འཆར་》དེ་ཁྲིད་སྟོན་དུ་བཟུང་ནས། ཆོས་དོན་དགོངས་འགྲེལ་ལས་དོན་གྱི་རྣམ་པ་གསར་དུ་གཏོད་ཐུབ་པའི་འབད་བརྩོན་བྱ་དགོས།
ཏང་གི་ཚོགས་ཆེན་བཅོ་བརྒྱད་པའི་དགོངས་དོན་གྱི་ཁྲིད་སྟོན་འོག་དང་། ཀྲུང་དབྱང་འཐབ་ཕྱོགས་གཅིག་གྱུར་པུའུ་ཡི་ཐད་ཀའི་ཁྲིད་སྟོན་འོག སློབ་གླིང་གི་ལས་བྱེད་པ་གོང་འོག་ཚང་མས་སེམས་ཤུགས་གཅིག་སྒྲིལ་ངང་《བསམ་འཆར་》གྱི་དགོངས་དོན་སློབ་སྦྱོང་ནན་ཏན་དང་ལག་ལེན་མཐར་ཕྱིན། སྤྱི་ཚོགས་རིང་ལུགས་ཀྱི་སྲོག་ཤིང་དུ་འགྱུར་བའི་རིན་ཐང་ལྟ་བ་སྐྱེད་སྲིང་དང་དོན་འཁྱོལ་ཧུར་ཐག རྒྱལ་གཅེས་ཆོས་གཅེས་ཀྱི་བོད་བརྒྱུད་ནང་བསྟན་ཆོས་ལུགས་ལས་རིགས་མི་སྣ་སྔར་བས་མང་བ་གསོ་སྐྱོང་བཅས་བྱས་ནས། རང་རྒྱལ་ཀྱི་བོད་རིགས་ས་ཁུལ་ཁག་འཕེལ་རྒྱས་བརྟན་ལྷིང་དང་། ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་སྟེ་ཀྲུང་གོའི་ཕུགས་འདུན་མངོན་གྲུབ་ཡོང་ཕྱིར་བྱས་རྗེས་སྔར་བས་མང་བ་འཇོག་ཐུབ་པའི་རེ་བ་ཞུ་རྒྱུ་ཡིན།


text:
༄༅། །མི་རིགས་ཤིག་གསོན་གནས་ཐུབ་མིན་ནི། མི་རིགས་དེས་རང་གི་སྐད་ཡིག་དང་རིག་གཞུང་གོམས་གཤིས་རྣམས་རྒྱུན་དུ་འཚོ་བའི་ནང་བཀོལ་སྤྱོད་དང་རྒྱུན་འཛིན་བྱེད་ཐུབ་མིན་ལ་རག་ལུས་ཤིང་། འཛམ་གླིང་སྤྱི་ལ་ཁྱབ་པའི་ཆོས་ཉིད་ལྟར་བོད་མི་རིགས་ཀྱི་ངོ་བོ་དང་ཚེ་སྲོག་གི་གསོན་ཤུགས་ཀྱང་མི་རིགས་རང་གི་སྐད་ཡིག་དང་ཐུན་མོང་མ་ཡིན་པའི་རིག་གཞུང་གོམས་གཤིས་ཀྱི་ཐོག་ནས་འཇོག་དགོས་པ་ལས། ཕྱིའི་ཆ་ལུགས་དང་བཟའ་བཏུང་སྤྱོད་ལུགས་ཙམ་གྱི་ཐོག་ནས་འཇོག་མི་ཐུབ། གལ་གནད་འདིའི་ཐོག་ནས་བལྟས་ན། རང་ཉིད་བོད་མི་རྣལ་མ་ཞིག་ཏུ་གནས་ཐུབ་ཡོད་མེད་དང། རང་གི་བུ་རབས་ཚ་རྒྱུད་རྣམས་བོད་མི་གཙང་མ་ཞིག་ཏུ་གསོ་སྐྱོང་བྱེད་ཐུབ་ཀྱི་ཡོད་མེད་ལས་སླ་པོས་རྟོགས་ཐུབ་པ་ཞིག་ཡིན། བོད་ཀྱི་མི་རིགས་དང་རིག་གཞུང་འཇིག་རྟེན་འདིའི་ཐོག་མུ་མཐུད་གནས་དགོས་པའི་བསམ་བློ་བཅོས་མ་མ་ཡིན་པ་ཡོད་པའི་བོད་མི་ཞིག་ཡིན་ན། བོད་མི་རིགས་གསོན་གནས་ཐུབ་པའི་ལས་འགུལ་རང་ཉིད་ནས་འགོ་རྩོམ་དགོས་པ་མ་གཏོགས། རང་གི་སྒོ་གསུམ་ལ་མི་རིགས་དེའི་སྐད་ཡིག་དང་། བསམ་བློ། ཀུན་སྤྱོད། གོམས་གཤིས་ཀྱིས་མཚོན་པའི་ཁྱད་ཆོས་གང་ཡང་མེད་པར་གྱུར་ན། དོན་ངོ་མའི་ཐོག་ནས་རང་ཉིད་ཀྱང་མི་རིགས་འདིའི་གསོན་གནས་ཀྱི་ཚེ་སྲོག་ལ་ཉེན་ཁ་བཟོ་མཁན་ཞིག་ཏུ་གྱུར་ཡོད་པ་མཁྱེན་དགོས།[Pdf]
བོད་ནང་གི་སློབ་གྲྭའི་སློབ་གསོ་དང་དེའི་ཤུགས་རྐྱེན།
March 15, 2017 By རེ་མདོ་སེངྒེ་།, བོད་ཀྱི་སྲིད་བྱུས་དུས་དེབ་དྲུག་པ།


text:
མི་དམངས་དྲ་བའི་འཕྲིན། ཟླ་12ཚེས་ཚེས་2ཉིན་ནས་ཚེས་6ཉིན་བར་བོད་རང་སྐྱོང་ལྗོངས་མི་དམངས་འཐུས་ཚོགས་རྒྱུན་ལས་ཨུ་ཡོན་ལྷན་ཁང་གི་ཀྲུའུ་རེན་གཞོན་པ་བསྟན་འཛིན་རྣམ་རྒྱལ་གྱིས་སྣེ་ཁྲིད་བྱས་པའི་རྒྱལ་ཡོངས་མི་དམངས་འཐུས་ཚོགས་བོད་ལྗོངས་འཐུས་མི་ཚོགས་པས་ཨ་རི་ལ་འཚམས་འདྲི་བྱས་པ་རེད། པོ་ཧྲི་ཏོན་གྲོང་ཁྱེར་དུ་འཐུས་མི་ཚོགས་པས་ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བ་དང་། རྒྱལ་ཕྱིར་སློབ་གཉེར་སློབ་མའི་འཐུས་མི། བོད་རིགས་སྤུན་ཟླ་བཅས་དང་བཞུགས་མོལ་བྱས་པ་དང་། མ་ས་ཀྲུའུ་སའེ་མངའ་སྡེའི་གྲོས་ཁང་འོག་མའི་མང་ཆེ་བ་ཏང་གི་གཙོ་འཛིན་ལས་རོགས་སོགས་ཡིན་པའི་སྲིད་ཕྱོགས་ཀྱི་མི་སྣ་གཙོ་གྲས་དང་ཐུག་འཕྲད་བྱས་ལ། ཝ་ཧྲིང་ཐོན་གྲོང་ཁྱེར་དུ་ཨ་རིའི་རྒྱལ་ཚོགས་ཀྱི་ཚན་དབྱི་ཡོན་གྲོས་མི་ཏའེ་ཨན་སི་དང་པ་ལ་སུའོ་དང་གྲོས་མོལ་བྱས་ཤིང་། རྒྱལ་ཚོགས་ཀྱི་གྲོས་ཁང་འོག་མའི"ཨ་ཀྲུང་ལས་དོན་ཚོགས་ཆུང"གི་ཐུན་མོང་ཀྲུའུ་ཞི་ལ་ཧུའུ་ཏེ་དང་གྲོས་ཁང་འོག་མའི་གྲོས་མི་ལཱ་སེང་ལ་སོ་སོར་བྱས་ཏེ་ཐུག་འཕྲད་བྱས་པ་མ་ཟད། འབྲེལ་ཡོད་རྒྱལ་ཚོགས་ཀྱི་གྲོས་མི་ལས་རོགས་དང་མཁས་དབང་བཅས་དང་བཞུགས་མོལ་བྱས་པ་རེད།
ཨ་རིའི་ཕྱོགས་དང་ཐུག་འཕྲད་བྱེད་པའི་རིང་ལ། བསྟན་འཛིན་རྣམ་རྒྱལ་གྱིས། ཡུན་མི་རིང་བའི་གོང་དུ་ཀྲུའུ་ཞི་ཞི་ཅིན་ཕིང་གིས་གདན་འདྲེན་ཞུས་པ་ལྟར་ཙུང་ཐུང་ཐེ་རོམ་ཕུ་ཡིས་ལེགས་འགྲུབ་ངང་ཀྲུང་གོར་རྒྱལ་དོན་འཚམས་འདྲི་བྱས་ཤིང་། ཕྱོགས་གཉིས་ཀྱིས་ཀྲུང་ཨའི་བར་གྱི་འབྲེལ་བ་འཕེལ་རྒྱས་དང་ཐུན་མོང་དུ་དོ་ཁུར་བྱེད་བཞིན་པའི་གནད་དོན་ཐད་ངོས་འཛིན་གཅིག་མཐུན་ཁྱབ་ཆེན་པོ་བྱུང་བ་དང་། མ་འོངས་པའི་དུས་སྐབས་ཤིག་གི་རིང་དུ་ཀྲུང་ཨའི་བར་གྱི་འབྲེལ་བ་འཕེལ་རྒྱས་ལ་སྒུལ་ཤུགས་ཧ་ཅང་ཆེན་པོ་བསྣན་པ་རེད། འཐུས་མི་ཚོགས་པ་ཐེངས་འདི་འཚམས་འདྲི་བྱེད་པར་ཡོང་བ་ནི་རྒྱལ་ཁབ་གཉིས་ཀྱི་འགོ་གཙོའི་ངོས་འཛིན་གཅིག་མཐུན་དོན་ཐོག་ཏུ་འཁྱོལ་བ་དང་། རྒྱལ་ཁབ་གཉིས་ཀྱི་ཁྲིམས་ལུགས་ལས་ཁུངས་བར་འགྲོ་འོང་བྱེད་ཤུགས་ཆེ་རུ་གཏོང་བའི་བྱེད་ཐབས་དངོས་ཡིན་ཞེས་བཤད་པ་རེད།
བསྟན་འཛིན་རྣམ་རྒྱལ་གྱིས་ཀྲུང་གོའི་མི་དམངས་འཐུས་མི་ཚོགས་ཆེན་ལམ་ལུགས་དང་། དེ་བཞིན་མི་རིགས་ས་ཁོངས་རང་སྐྱོང་ལམ་ལུགས་བོད་ལྗོངས་སུ་ལག་བསྟར་བྱས་ཚུལ་གཙོ་གནད་དུ་བཟུང་སྟེ་ངོ་སྤྲོད་བྱས་པ་དང་། ཁོང་གིས་སྒྲ་འཛིན་རྣ་ཡིས་ཐོས་པ་ལས། འདྲེན་བྱེད་མིག་གིས་རིག་ན་དགའ། བོད་ལྗོངས་ཡུལ་དངོས་སུ་འཚམས་འདྲི་གནང་བར་ཕེབས་ནས་བོད་ལྗོངས་ཀྱི་གནས་ཚུལ་ངོ་མ་རྒྱུས་ལོན་བྱེད་པར་དགའ་བསུ་ཞུ་རྒྱུ་ཡིན་ཞེས་བཤད་པ་རེད། ཨ་རིའི་ཕྱོགས་ཀྱིས་བོད་ལྗོངས་ལ་ཐུན་མོང་མ་ཡིན་པའི་རང་བྱུང་གི་མཛེས་ལྗོངས་དང་སྤྱི་ཚོགས་ཀྱི་རིག་གནས་ལོ་རྒྱུས་ལྡན་པ་ཡིན་ཞིང་། བོད་ལྗོངས་ཀྱི་སྐྱེ་ཁམས་ཁོར་ཡུག་སྲུང་སྐྱོང་ལས་དོན་དེ་འདྲའི་ཕུལ་དུ་བྱུང་བ་དང་། སྲོལ་རྒྱུན་རིག་གནས་རྒྱུན་འཛིན་ཧ་ཅང་ལེགས་པོ་བྱས་ཡོད་པ་རྒྱུས་ལོན་བྱུང་བར་དགའ་སྤྲོ་ཧ་ཅང་ཆེན་པོ་བྱུང་། མ་འོངས་པར་གོ་སྐབས་བྱུང་ན་བོད་ལྗོངས་ལ་འཚམས་འདྲི་བྱས་ཏེ་ཕྱོགས་གཉིས་བར་སྤེལ་རེས་དང་མཉམ་ལས་སྔར་བས་ལྷག་པར་བྱེད་རྒྱུར་རེ་སྒུག་བྱེད་ཀྱི་ཡོད་ཅེས་བསྟན་པ་རེད།
འཐུས་མི་ཚོགས་པས་ད་དུང་སྨྱན་སྦྱོར་གྱི་མཉམ་སྡེབ་བཅར་འདྲི་དང་ལེན་བྱས་ནས་ཐེངས་འདིའི་འཚམས་འདྲིའི་གནས་ཚུལ་ངོ་སྤྲོད་བྱས་པ་རེད།